ಶಾಕ್ವಿಲ್ ಓ'ನೀಲ್(ಜನನ ಮಾರ್ಚ್ ೬, ೧೯೭೨) ಅವರನ್ನು ಶಾಕ್ ಎ೦ದು ಕರೆಯುತ್ತಾರೆ. ಅವರು ಒಬ್ಬ ಅಮೇರಿಕನ್ ಮಾಜಿ ವೃತ್ತಿಪರ ಬ್ಯಾಸ್ಕೆಟ್‌ಬಾಲ್ ಆಟಗಾರ. ಅವರು ಇನ್ಸೈಡ್ ದಿ ಎನ್‌ಬಿಎ ( ) ಕಾರ್ಯಕ್ರಮದ ಕ್ರೀಡಾ ವಿಶ್ಲೇಷಕರಾಗಿದ್ದರು. ಅವರು ರಾಷ್ಟ್ರೀಯ ಬಾಸ್ಕೆಟ್‌ಬಾಲ್ ಅಸೋಸಿಯೇಷನ್ ​​() ನಲ್ಲಿ ತಮ್ಮ ೧೯ ವರ್ಷಗಳ ವೃತ್ತಿಜೀವನದಲ್ಲಿ ಆರು ತಂಡಗಳಿಗಾಗಿ ಆಡಿದ್ದಾರೆ. ಅವರು ನಾಲ್ಕು ಬಾರಿ ಎನ್‌ಬಿಎ ಚಾಂಪಿಯನ್ ಆಗಿದ್ದಾರೆ. ಕಾಲೇಜು ಬಾಸ್ಕೆಟ್ಬಾಲ್‌ನಲ್ಲಿ ಎಲ್‌ಎಸ್‌ಯು() ಟೈಗರ್ಸ್‌ಗಾಗಿ ಆಟವಾಡಿದ ನಂತರ ಓ'ನೀಲ್ ಅವರನ್ನು ೧೯೯೨ ಎನ್‌ಬಿಎ ಡ್ರಾಫ್ಟ್‌ನಲ್ಲಿ ಒರ್ಲ್ಯಾಂಡೋ ಮ್ಯಾಜಿಕ್‌ನಿಂದ ಮೊದಲ ಸಾಮಾನ್ಯ ಆಯ್ಕೆಯಾಗಿ ಡ್ರಾಫ್ಟ್ ಮಾಡಲಾಯಿತು. ೧೯೯೨–೯೩ ರಲ್ಲಿ ಅವರು ರೂಕೆ ಆಫ್ ದಿ ಇಯರ್ ಪ್ರಶಸ್ತಿಯನ್ನು ಗೆದ್ದರು. ತಮ್ಮ ತಂಡವನ್ನು ೧೯೯೫ ಎನ್‌ಬಿಎ ಫೈನಲ್ಸ್‌ಗೆ ಮುನ್ನಡೆಸಿದರು. ಮ್ಯಾಜಿಕ್‌ನಲ್ಲಿ ನಾಲ್ಕು ವರ್ಷಗಳ ನಂತರ ಓ'ನೀಲ್‌ ಅವರು ಲಾಸ್ ಏಂಜಲಸ್ ಲೇಕರ್ಸ್‌ೊಂದಿಗೆ ಉಚಿತ ಏಜೆಂಟ್‌ ಆಗಿ ಸಹಿ ಹಾಕಿದರು. ಅವರು ೨೦೦೦, ೨೦೦೧ ಮತ್ತು ೨೦೦೨ ರಲ್ಲಿ ಸತತ ಮೂರು ಚಾಂಪಿಯನ್‌ಶಿಪ್‌ಗಳನ್ನು ಗೆದ್ದರು. ಓ'ನೀಲ್ ಅವರನ್ನು ೨೦೦೪ ರಲ್ಲಿ ಮಯಾಮಿ ಹೀಟ್‌ಗೆ ವರ್ಗಾಯಿಸಲಾಯಿತು. ೨೦೦೬ ರಲ್ಲಿ ಅವರ ನಾಲ್ಕನೇ ಎನ್‌ಬಿಎ ಚಾಂಪಿಯನ್‌ಶಿಪ್ ನಡೆಯಿತು. ೨೦೦೭–೨೦೦೮ ರಲ್ಲಿ ಅವರನ್ನು ಫೀನಿಕ್ಸ್ ಸನ್‌ಗಳಿಗೆ ವರ್ಗಾಯಿಸಲಾಯಿತು. ನಂತರ, ೨೦೦೯–೧೦ ಸೀಸನ್‌ ನಲ್ಲಿ ಓ'ನೀಲ್ ಅವರನ್ನು ಕ್ಲೀವ್‌ಲೆಂಡ್ ಕ್ಯಾವಲಿಯರ್ಸ್‌ಗೆ ವರ್ಗಾಯಿಸಲಾಯಿತು. ಅವರು ೨೦೧೦–೧೧ ಸೀಸನ್‌ನಲ್ಲಿ ಬೋಸ್ಟನ್ ಸೆಲ್ಟಿಕ್ಸ್‌ಗಾಗಿ ಆಡಿದರು ಮತ್ತು ನಿವೃತ್ತರಾದರು. ಓ'ನೀಲ್‌ ಅವರಿಗೆ ೧೯೯೯–೨೦೦೦ ರ ಅತ್ಯಂತ ಅಮೂಲ್ಯ ಆಟಗಾರ() ಪ್ರಶಸ್ತಿ, ೧೯೯೨–೯೩ ಎನ್‌ಬಿಎ ರೂಕಿ ಆಫ್ ದಿ ಇಯರ್ ಪ್ರಶಸ್ತಿ, ೧೫ ಆಲ್-ಸ್ಟಾರ್ ಗೇಮ್ ಆಯ್ಕೆಗಳು, ಮೂರು ಆಲ್-ಸ್ಟಾರ್ ಗೇಮ್ ಎಮ್‌ವಿಪಿ() ಪ್ರಶಸ್ತಿಗಳು, ಮೂರು ಫೈನಲ್ಸ್ ಎಮ್‌ವಿಪಿ ಪ್ರಶಸ್ತಿಗಳು, ಎರಡು ಸ್ಕೋರಿಂಗ್ ಟೈಟಲ್‌ಗಳು ದೊರಕಿವೆ. ೧೪ ಆಲ್-ಎನ್‌ಬಿಎ ತಂಡದ ಆಯ್ಕೆಗಳು ಮತ್ತು ಮೂರು ಎನ್‌ಬಿಎ ಆಲ್-ಡಿಫೆನ್ಸಿವ್ ತಂಡದ ಆಯ್ಕೆಗಳು ಸೇರಿವೆ. ೨೦೦೦ ರಲ್ಲಿ ಎನ್‌ಬಿಎ ಎಮ್‌ವಿಪಿ, ಆಲ್-ಸ್ಟಾರ್ ಗೇಮ್ ಎಮ್‌ವಿಪಿ ಮತ್ತು ಫೈನಲ್ಸ್ ಎಮ್‌ವಿಪಿ ಪ್ರಶಸ್ತಿಗಳನ್ನು ಗೆದ್ದ ಮೂರು ಆಟಗಾರರಲ್ಲಿ ಒಬ್ಬರಾಗಿದ್ದಾರೆ. ಅವರು ಗಳಿಸಿದ ಅಂಕಗಳಲ್ಲಿ 9 ನೇ ಸಾರ್ವಕಾಲಿಕ, ಫೀಲ್ಡ್ ಗೋಲುಗಳಲ್ಲಿ 6 ನೇ, ರೀಬೌಂಡ್ಗಳಲ್ಲಿ 15 ನೇ ಮತ್ತು ಬ್ಲಾಕ್ಗಳಲ್ಲಿ 8 ನೇ ಸ್ಥಾನದಲ್ಲಿದ್ದಾರೆ. ೧೯೯೬ ರಲ್ಲಿ ಎನ್‌ಬಿಎ ೫೦ ನೇ ವಾರ್ಷಿಕೋತ್ಸವ ತಂಡಕ್ಕೆ ನಾಮನಿರ್ದೇಶನದ ಮೂಲಕ ಲೀಗ್‌ನ ಶ್ರೇಷ್ಠ ಆಟಗಾರರಲ್ಲಿ ಒಬ್ಬರಾಗಿ ಗೌರವಿಸಲಾಯಿತು. ೨೦೧೬ ರಲ್ಲಿ ಓ'ನೀಲ್ ನೈಸ್ಮಿತ್ ಮೆಮೋರಿಯಲ್ ಬಾಸ್ಕೆಟ್ಬಾಲ್ ಹಾಲ್ ಆಫ್ ಫೇಮ್‌ನಲ್ಲಿ ಆಯ್ಕೆ ಮಾಡಲಾಯಿತು. ಅವರು ೨೦೧೭ ರಲ್ಲಿ ಫಿಬಾ ಹಾಲ್ ಆಫ್ ಫೇಮ್‌ನಲ್ಲಿ ಆಯ್ಕೆಯಾದರು. ೨೦೨೧ ರ ಅಕ್ಟೋಬರ್‌ನಲ್ಲಿ ಎನ್‌ಬಿಎ ೭೫ನೇ ವಾರ್ಷಿಕೋತ್ಸವ ತಂಡಕ್ಕೆ ನಾಮನಿರ್ದೇಶನದ ಮೂಲಕ ಓ'ನೀಲ್ ಮತ್ತೊಮ್ಮೆ ಲೀಗ್‌ ನ ಶ್ರೇಷ್ಠ ಆಟಗಾರರಲ್ಲಿ ಒಬ್ಬರಾಗಿ ಗೌರವಿಸಲಾಯಿತು. ಬಾಸ್ಕೆಟ್ಬಾಲ್ ವೃತ್ತಿಜೀವನದ ಜೊತೆಗೆ ಓ'ನೀಲ್ ಅವರು ನಾಲ್ಕು ರಾಪ್ ಆಲ್ಬಮ್‌ಗಳನ್ನು ಬಿಡುಗಡೆ ಮಾಡಿದರು. ಅವರು ಹಲವಾರು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ತಮ್ಮ ಸ್ವಂತ ರಿಯಾಲಿಟಿ ಶೋಗಳು ಶಾಕ್'ಸ್ ಬಿಗ್ ಚಾಲೆಂಜ್ (' ) ಮತ್ತು ಶಾಕ್ ವಿ ( .) ನಲ್ಲೂ ನಟಿಸಿದ್ದಾರೆ. ಅವರು ದಿ ಬಿಗ್ ಪಾಡ್‌ಕಾಸ್ಟ್ ವಿತ್ ಶಾಕ್ ( ) ಅನ್ನು ಆಯೋಜಿಸುತ್ತಾರೆ. ಎನ್‌ಬಿಎ ೨ಕೆ(2K) ಲೀಗ್‌ನ ಕಿಂಗ್ಸ್ ಗಾರ್ಡ್ ಗೇಮಿಂಗ್‌ನ ಜನರಲ್ ಮ್ಯಾನೇಜರ್ ಆಗಿದ್ದರು. == ಆರ೦ಭಿಕ ಜೀವನ == ಓ'ನೀಲ್ ಅವರು ಮಾರ್ಚ್ ೬, ೧೯೭೨ ರಂದು ನ್ಯೂಜೆರ್ಸಿಯ ನೆವಾರ್ಕ್‌ನಲ್ಲಿ ಜನಿಸಿದರು. ಇವರು ಲುಸಿಲ್ಲೆ ಓ'ನೀಲ್ ಮತ್ತು ಜೋ ಟೋನಿ ಅವರಿಗೆ ಜನಿಸಿದರು. ಫಿಲಿಪ್ ಆರ್ಥರ್ ಹ್ಯಾರಿಸನ್ ಅವರು ಓ'ನೀಲ್ ಅವರ ಮಲತಂದೆ. ಅವರ ತಂದೆ ಮತ್ತು ತಾಯಿ ೬ ಅಡಿ ೧ ಇಂಚು (೧.೮೫ ಮೀ) ಮತ್ತು ೬ ಅಡಿ ೨ ಇಂಚು (೧.೮೮ ಮೀ) ಎತ್ತರವಿದ್ದರು. 13 ನೇ ವಯಸ್ಸಿನಲ್ಲಿ, ಓ'ನೀಲ್ ಅವರು ೬ ಅಡಿ ೬ ಇಂಚು (೧.೯೮ ಮೀ) ಎತ್ತರವನ್ನು ಹೊಂದಿದ್ದರು. ಮಿಲಿಟರಿಯಲ್ಲಿನ ಅವರ ಮಲತಂದೆಯ ವೃತ್ತಿಜೀವನದ ಕಾರಣ ಕುಟುಂಬವು ನೆವಾರ್ಕ್ ಅನ್ನು ತೊರೆದು ಜರ್ಮನಿ ಮತ್ತು ಟೆಕ್ಸಾಸ್‌ನ ಮಿಲಿಟರಿ ನೆಲೆಗಳಿಗೆ ಸ್ಥಳಾಂತರಗೊಂಡಿತು. ಜರ್ಮನಿಯಿಂದ ಹಿಂದಿರುಗಿದ ನಂತರ, ಓ'ನೀಲ್ ಅವರ ಕುಟುಂಬವು ಟೆಕ್ಸಾಸ್‌ನ ಸ್ಯಾನ್ ಆಂಟೋನಿಯೊದಲ್ಲಿ ನೆಲೆಸಿತು. ೧೬ ನೇ ವಯಸ್ಸಿನಲ್ಲಿ, ಓ'ನೀಲ್ ಅವರು ೬ ಅಡಿ ೧೦ ಇಂಚುಗಳಷ್ಟು (೨.೦೮ ಮೀ) ಎತ್ತರವನ್ನು ಹೊಂದಿದ್ದರು. ಅವರು ರಾಬರ್ಟ್ ಜಿ. ಕೋಲ್ ಹೈಸ್ಕೂಲ್‌ನಲ್ಲಿ ಬ್ಯಾಸ್ಕೆಟ್‌ಬಾಲ್ ಆಡಲು ಪ್ರಾರಂಭಿಸಿದರು. ಅವರು ಎರಡು ವರ್ಷಗಳಲ್ಲಿ ತಮ್ಮ ತಂಡವನ್ನು ೬೮-೧ ದಾಖಲೆಗೆ ಕರೆದೊಯ್ದರು. == ಕಾಲೇಜು ವೃತ್ತಿ == ೧೯೮೯ ರಲ್ಲಿ ಪ್ರೌಢಶಾಲೆಯಿಂದ ಪದವಿಯನ್ನು ಪಡೆದರು. ನಂತರ, ಓ'ನೀಲ್ ಅವರು ಲೂಯಿಸಿಯಾನ ಸ್ಟೇಟ್ ಯೂನಿವರ್ಸಿಟಿಯಲ್ಲಿ () ವ್ಯವಹಾರವನ್ನು ಅಧ್ಯಯನ ಮಾಡಿದರು. ಓ'ನೀಲ್‌ ಅವರ ಮಲತಂದೆಯು ಪಶ್ಚಿಮ ಜರ್ಮನಿಯ ವೈಲ್ಡ್‌ಫ್ಲೆಕೆನ್‌ನಲ್ಲಿ ಯು.ಎಸ್(..) ಸೇನಾ ನೆಲೆಯಲ್ಲಿ ನೆಲೆಸಿದ್ದಾಗ ಅವರು ಮೊದಲು ಟೈಗರ್ಸ್ ಕೋಚ್ ಡೇಲ್ ಬ್ರೌನ್‌ರನ್ನು ಯುರೋಪ್‌ನಲ್ಲಿ ಭೇಟಿಯಾದರು. ಎಲ್‌ಎಸ್‌ಯು() ನಲ್ಲಿ ಬ್ರೌನ್‌ಗಾಗಿ ಆಡುತ್ತಿರುವಾಗ ಓ'ನೀಲ್ ಅವರು ಎರಡು ಬಾರಿ ಆಲ್-ಅಮೇರಿಕನ್, ಎರಡು ಬಾರಿ ಎಸ್‌ಇಸಿ() ವರ್ಷದ ಆಟಗಾರ, ಮತ್ತು ೧೯೯೧ ರಲ್ಲಿ ವರ್ಷದ ಪುರುಷರ ಬ್ಯಾಸ್ಕೆಟ್‌ಬಾಲ್ ಆಟಗಾರನಾಗಿ ಅಡಾಲ್ಫ್ ರಪ್ ಟ್ರೋಫಿಯನ್ನು ಪಡೆದರು. ಅಸೋಸಿಯೇಟೆಡ್ ಪ್ರೆಸ್ ಮತ್ತು ಯುಪಿಐ() ನಿಂದ ಅವರು ವರ್ಷದ ಕಾಲೇಜು ಆಟಗಾರ ಎಂದು ಹೆಸರಿಸಲ್ಪಟ್ಟರು. ಓ'ನೀಲ್ ತನ್ನ ಎನ್‌ಬಿಎ() ವೃತ್ತಿಜೀವನವನ್ನು ಮುಂದುವರಿಸಲು ಎಲ್‌ಎಸ್‌ಯು ಅನ್ನು ತೊರೆದರು. ಆದರೆ ವೃತ್ತಿಪರ ಆಟಗಾರನಾದ ನಂತರವೂ ತನ್ನ ಶಿಕ್ಷಣವನ್ನು ಮುಂದುವರೆಸಿದರು. ನಂತರ ಅವರನ್ನು ಎಲ್‌ಎಸ್‌ಯು ಹಾಲ್ ಆಫ್ ಫೇಮ್‌ಗೆ ಸೇರಿಸಿಕೊಳ್ಳಲಾಯಿತು. ಓ'ನೀಲ್‌ ಅವರ ೯೦೦-ಪೌಂಡ್ (೪೧೦ ಕೆಜಿ) ಕಂಚಿನ ಪ್ರತಿಮೆಯು ಎಲ್‌ಎಸ್‌ಯು ಬ್ಯಾಸ್ಕೆಟ್‌ಬಾಲ್ ಪ್ರಾಕ್ಟೀಸ್ ಫೆಸಿಲಿಟಿಯ ಮುಂಭಾಗದಲ್ಲಿದೆ. == ವೃತ್ತಿಪರ ಜೀವನ == === ಒರ್ಲ್ಯಾಂಡೊ ಮ್ಯಾಜಿಕ್ (೧೯೯೨–೧೯೯೬) === ==== ವರ್ಷದ ರೂಕಿ (೧೯೯೨–೧೯೯೩) ==== ಒರ್ಲ್ಯಾಂಡೊ ಮ್ಯಾಜಿಕ್‌ ೧೯೯೨ ಎನ್‌ಬಿಎ ಡ್ರಾಫ್ಟ್‌ನಲ್ಲಿ ಓ'ನೀಲ್‌ನ್ನು ಪ್ರಥಮ ಆಯ್ಕೆಯಾಗಿ ಆಯ್ಕೆ ಮಾಡಿತು. ಒರ್ಲ್ಯಾಂಡೊಗೆ ತೆರಳುವ ಮೊದಲು ಬೇಸಿಗೆಯಲ್ಲಿ ಅವರು ಹಾಲ್ ಆಫ್ ಫೇಮರ್ ಮ್ಯಾಜಿಕ್ ಜಾನ್ಸನ್ ಅವರ ಮಾರ್ಗದರ್ಶನದಲ್ಲಿ ಲಾಸ್ ಏಂಜಲೀಸ್‌ನಲ್ಲಿ ಸಮಯ ಕಳೆದರು. ಓ'ನೀಲ್ ಅವರು ಎನ್‌ಬಿಎ ನಲ್ಲಿ ಮೊದಲ ವಾರದಲ್ಲಿ ವಾರದ ಆಟಗಾರ ಎಂದು ಹೆಸರಿಸಲ್ಪಟ್ಟರು. ರೂಕಿನಲ್ಲಿ, ಓ'ನೀಲ್ ಅವರು ೫೬.೨% ಶೂಟಿಂಗ್‌ನಲ್ಲಿ ೨೩.೪ ಅಂಕಗಳನ್ನು, ೧೩.೯ ರೀಬೌಂಡ್‌ಗಳು ಮತ್ತು ಪ್ರತಿ ಪಂದ್ಯಕ್ಕೆ ೩.೫ ಬ್ಲಾಕ್‌ಗಳನ್ನು ಗಳಿಸಿದರು. ಅವರು ೧೯೯೩ ರ ವರ್ಷದ ಎನ್‌ಬಿಎ() ರೂಕಿ ಎಂದು ಹೆಸರಿಸಲ್ಪಟ್ಟರು. ೧೯೮೫ ರಲ್ಲಿ ಮೈಕೆಲ್ ಜೋರ್ಡಾನ್ ನಂತರ ಆಲ್-ಸ್ಟಾರ್ ಸ್ಟಾರ್ಟರ್ ಆಗಿ ಆಯ್ಕೆಯಾದ ಮೊದಲ ರೂಕಿಯಾಗಿದ್ದಾರೆ. ಮ್ಯಾಜಿಕ್ ಹಿಂದಿನ ವರ್ಷ‌ಕ್ಕಿಂತ ೨೦ ಹೆಚ್ಚು ಪಂದ್ಯಗಳನ್ನು ಗೆದ್ದು ೪೧-೪೧ ಅಂಕಗಳನ್ನು ಗಳಿಸಿತು. ==== ಮೊದಲ ಪ್ಲೇಆಫ್ ಪ್ರದರ್ಶನ (೧೯೯೩-೧೯೯೪) ==== ನವೆಂಬರ್ ೨೦, ೧೯೯೩ ರಂದು, ನ್ಯೂಜೆರ್ಸಿ ನೆಟ್ಸ್ ವಿರುದ್ಧ, ಓ'ನೀಲ್ ತನ್ನ ವೃತ್ತಿಜೀವನದ ಮೊದಲ ಟ್ರಿಪಲ್-ಡಬಲ್ ಅನ್ನು ದಾಖಲಿಸಿದರ. ೨೪ ಅಂಕಗಳನ್ನು, ೨೮ ರಿಬೌಂಡ್ಸ್ ಮತ್ತು ೧೫ ಬ್ಲಾಕ್‌ಗಳೊಂದಿಗೆ ತನ್ನ ವೃತ್ತಿಜೀವನದಲ್ಲಿ ಗರಿಷ್ಠಗಳನ್ನು ದಾಖಲಿಸಿದರು. ==== ಮೊದಲ ಸ್ಕೋರಿಂಗ್ ಪ್ರಶಸ್ತಿ ಮತ್ತು ಎನ್‌ಬಿಎ ಫೈನಲ್ಸ್ (೧೯೯೪-೧೯೯೬) ==== ೧೯೯೪-೯೫ ರ ಓ'ನೀಲ್‌ ಅವರ ಮೂರನೇಸೀಸನ್‌ನಲ್ಲಿ, ಅವರು ೨೯.೩ ಅಂಕಗಳ ಸರಾಸರಿಯೊಂದಿಗೆ ಎನ್‌ಬಿಎ ಅನ್ನು ಮುನ್ನಡೆಸಿದರು. ೧೯೯೫ ಎನ್‌ಬಿಎ ಪ್ಲೇಆಫ್‌ಗಳಲ್ಲಿ ಬೋಸ್ಟನ್ ಸೆಲ್ಟಿಕ್ಸ್ ವಿರುದ್ಧ ಮ್ಯಾಜಿಕ್ ಅವರ ಮೊದಲ ಪ್ಲೇಆಫ್ ಸರಣಿಯನ್ನು ಗೆದ್ದುಕೊಂಡಿತು. ನಂತರ ಅವರು ಕಾನ್ಫರೆನ್ಸ್ ಸೆಮಿಫೈನಲ್‌ನಲ್ಲಿ ಚಿಕಾಗೊ ಬುಲ್ಸ್ ಅನ್ನು ಸೋಲಿಸಿದರು. ರೆಗ್ಗೀ ಮಿಲ್ಲರ್‌ನ ಇಂಡಿಯಾನಾ ಪೇಸರ್ಸ್ ಅನ್ನು ಸೋಲಿಸಿದ ನಂತರ, ಮ್ಯಾಜಿಕ್ ಎನ್‌ಬಿಎ ಫೈನಲ್ಸ್ ಅನ್ನು ತಲುಪಿತು. ಓ'ನೀಲ್ ಅವರು ಮೊದಲ ಫೈನಲ್ಸ್ ಪ್ರದರ್ಶನದಲ್ಲಿ ೫೯.೫% ಶೂಟಿಂಗ್, ೧೨.೫ ರೀಬೌಂಡ್‌ಗಳು ಮತ್ತು ೬.೩ ಅಸಿಸ್ಟ್‌ಗಳಲ್ಲಿ ಸರಾಸರಿ ೨೮ ಅಂಕಗಳನ್ನು ಗಳಿಸಿದರು. ಓ'ನೀಲ್ ೧೯೯೫-೯೬ ಸೀಸನ್‌‌ನಲ್ಲಿ ಗಾಯಗೊಂಡ ಕಾರಣ ೨೮ ಪಂದ್ಯಗಳನ್ನು ಕಳೆದುಕೊಂಡರು. ಅವರು ಪ್ರತಿ ಆಟಕ್ಕೆ ೨೬.೬ ಅಂಕಗಳು ಮತ್ತು ೧೧ ರೀಬೌಂಡ್‌ಗಳನ್ನು ಸರಾಸರಿ ಹೊಂದಿದ್ದರು. ಆಲ್-ಎನ್‌ಬಿಎ ೩ ನೇ ತಂಡವನ್ನು ಮಾಡಿದರು. === ಲಾಸ್ ಏಂಜಲೀಸ್ ಲೇಕರ್ಸ್ (೧೯೯೬–೨೦೦೪) === ==== ಓ'ನೀಲ್-ಬ್ರಿಯಾಂಟ್ ಟಂಡೆಮ್ ಬಿಲ್ಡಪ್ (೧೯೯೬-೧೯೯೯) ==== . ಓ'ನೀಲ್ ಅವರು ೧೯೯೫-೯೬ ಎನ್‌ಬಿಎ ಸೀಸನ್‌ ನಂತರ ಏಜೆಂಟ್ ಆದರು. ೧೯೯೬ ರ ಬೇಸಿಗೆದಲ್ಲಿ, ಓ'ನೀಲ್ ಅಮೆರಿಕದ ಒಲಂಪಿಕ್ ಬಾಸ್ಕೆಟ್‌ಬಾಲ್ ತಂಡಕ್ಕೆ ಆಯ್ಕೆಯಾದರು. ೧೯೯೬-೯೭ ಸೀಸನ್‌‌ನಲ್ಲಿ ಲೇಕರ್ಸ್ ೫೬ ಆಟಗಳನ್ನು ಗೆದ್ದರು. ಓ'ನೀಲ್ ತನ್ನ ಮೊದಲ ಸೀಸನ್‌ನಲ್ಲಿ ೨೬.೨ ಅಂಕಗಳು ಮತ್ತು ೧೨.೫ ರಿಬೌಂಡುಗಳನ್ನು ಗಳಿಸಿದರು. ಆದರೆ, ಗಾಯದ ಕಾರಣದಿಂದಾಗಿ ಅವರು ಮತ್ತೆ ೩೦ ಪಂದ್ಯಗಳನ್ನು ಕಳೆದುಕೊಂಡರು. ಲೇಕರ್ಸ್‌ಗಳು ಪ್ಲೇಆಫ್‌ಗಳಲ್ಲಿ ಪ್ರವೇಶಿಸಿದರು. ಆದರೆ ಐದು ಪಂದ್ಯಗಳಲ್ಲಿ ಉತಾಹ್ ಜಾಝ್‌ನಿಂದ ಎರಡನೇ ಸುತ್ತಿನಲ್ಲಿ ಹೊರಹಾಕಲ್ಪಟ್ಟರು. ಲೇಕರ್ಸ್‌ಗಾಗಿ ತಮ್ಮ ಮೊದಲ ಪ್ಲೇಆಫ್ ಆಟದಲ್ಲಿ, ಓ'ನೀಲ್ ಅವರು ಪೋರ್ಟ್ಲೆಂಡ್ ಟ್ರೇಲ್ ಬ್ಲೇಜರ್ಸ್‌ ವಿರುದ್ಧ ೪೬ ಅಂಕಗಳನ್ನು ಗಳಿಸಿದರು. ಮುಂದಿನ ಸೀಸನ್‌ನಲ್ಲಿ, ಓ'ನೀಲ್ ಅವರು ಸರಾಸರಿ ೨೮.೩ ಅಂಕಗಳು ಮತ್ತು ೧೧.೪ ರೀಬೌಂಡ್‌ಗಳನ್ನು ಗಳಿಸಿದರು. ಅವರು ೫೮.೪ ಫೀಲ್ಡ್ ಗೋಲ್ ಶೇಕಡಾವಾರು ಜೊತೆ ಲೀಗ್ ಅನ್ನು ಮುನ್ನಡೆಸಿದರು. ಪೆಸಿಫಿಕ್ ವಿಭಾಗದಲ್ಲಿ ಲೇಕರ್ಸ್ ಸೀಸನ್‌ ಅನ್ನು ೬೧-೨೧ ರಲ್ಲಿ ಮುಗಿಸಿದರು. ೧೯೯೮ ಎನ್‌ಬಿಎ ಪ್ಲೇಆಫ್‌ಗಳ ಸಮಯದಲ್ಲಿ ಪಶ್ಚಿಮ ಸಮ್ಮೇಳನದಲ್ಲಿ ಎರಡನೇ ಶ್ರೇಯಾಂಕದವರಾಗಿದ್ದರು. ಮೊದಲ ಎರಡು ಸುತ್ತುಗಳಲ್ಲಿ ಪೋರ್ಟ್‌ಲ್ಯಾಂಡ್ ಟ್ರಯಲ್ ಬ್ಲೇಜರ್ಸ್ ಮತ್ತು ಸಿಯಾಟಲ್ ಸೂಪರ್‌ಸೋನಿಕ್ಸ್ ಅನ್ನು ಸೋಲಿಸಿದ ನಂತರ ಲೇಕರ್ಸ್ ಮತ್ತೆ ಜಾಝ್‌ಗೆ ಪತನಗೊಂಡರು. ==== ಎಮ್‌ವಿಪಿ ಮತ್ತು ಚಾಂಪಿಯನ್‌ಶಿಪ್ ಸೀಸನ್‌ಗಳು(೧೯೯೯–೨೦೦೨) ==== ನವೆಂಬರ್ ೧೦, ೧೯೯೯ ರಲ್ಲಿ, ಹೂಸ್ಟನ್ ರಾಕೆಟ್ಸ್ ವಿರುದ್ಧದ ಪಂದ್ಯದಲ್ಲಿ ಓ'ನೀಲ್ ಮತ್ತು ಚಾರ್ಲ್ಸ್ ಬಾರ್ಕ್ಲಿಯನ್ನು ಹೊರಹಾಕಲಾಯಿತು. ಮಾರ್ಚ್ ೬, ೨೦೦೦ ರಂದು, ಓ'ನೀಲ್ ಅವರ ೨೮ ನೇ ಹುಟ್ಟುಹಬ್ಬದಂದು, ಅವರು ಎಲ್‌ಎ ಕ್ಲಿಪ್ಪರ್ಸ್ ವಿರುದ್ಧ ೧೨೩-೧೦೩ ಗೆಲುವಿನಲ್ಲಿ ೨೩ ರೀಬೌಂಡ್‌ಗಳು ಮತ್ತು ೩೨ ಅಸಿಸ್ಟ್‌ಗಳ ಜೊತೆಗೆ ವೃತ್ತಿಜೀವನದ ಉನ್ನತ ೬೧ ಅಂಕಗಳನ್ನು ಗಳಿಸಿದರು. ಓ'ನೀಲ್ ಅವರ ೬೧-ಅಂಕದ ಆಟ ಎನ್‌ಬಿಎ ಇತಿಹಾಸದಲ್ಲಿನ ಅಂತಿಮ ಆಟವಾಗಿದೆ. ಓ'ನೀಲ್ ಅವರು ೧೯೯೯-೨೦೦೦ ರೆಗ್ಯುಲರ್ ಸೀಸನ್‌‌ನ ಮೋಸ್ಟ್ ವ್ಯಾಲ್ಯುಯಬಲ್ ಪ್ಲೇಯರ್ ಎಂದು ಆಯ್ಕೆಯಾದರು. ಓ'ನೀಲ್ ಅವರು ರೀಬೌಂಡ್‌ಗಳಲ್ಲಿ ಎರಡನೇ ಸ್ಥಾನ ಮತ್ತು ನಿರ್ಬಂಧಿಸಿದ ಹೊಡೆತಗಳಲ್ಲಿ ಮೂರನೇ ಸ್ಥಾನ ಗಳಿಸುವ ಮೂಲಕ ಸ್ಕೋರಿಂಗ್ ಪ್ರಶಸ್ತಿಯನ್ನು ಗೆದ್ದರು. ೭೬ಇಆರ್‌ಎಸ್(76ers) ವಿರುದ್ಧದ ೨೦೦೧ ಎನ್‌ಬಿಎ ಫೈನಲ್ಸ್‌ನಲ್ಲಿ, ಓ'ನೀಲ್ ೨೦೦೦-೨೦೦೧ ರ ರಕ್ಷಣಾತ್ಮಕ ಆಟಗಾರನಾದ ಡಿಕೆಂಬೆ ಮುಟೊಂಬೊ ವಿರುದ್ಧ ೩ ನೇ ಗೇಮ್‌ನಲ್ಲಿ ಫೌಲ್ ಮಾಡಿದರು. ೨೦೦೧–೦೨ ಸೀಸನ್‌ನ ತರಬೇತಿ ಶಿಬಿರಕ್ಕೆ ಒಂದು ತಿಂಗಳ ಮೊದಲು, ಓ'ನೀಲ್ ಅವರು ಎಡಕಾಲಿನ ಸಣ್ಣ ಅಂಗುಲಿಯ ಕ್ಲಾ ಟೋ ಡಿಫಾರ್ಮಿಟಿಗಾಗಿ ಶಸ್ತ್ರಚಿಕಿತ್ಸೆ ಮಾಡಿಸಿಕೊಂಡರು. ಜನವರಿ ೨೦೦೨ ರಲ್ಲಿ, ಅವರು ಚಿಕಾಗೋ ಬುಲ್ಸ್ ವಿರುದ್ಧದ ಪಂದ್ಯದಲ್ಲಿ ಆನ್-ಕೋರ್ಟ್ ಕಾದಾಟದಲ್ಲಿ ಪಾಲ್ಗೊಂಡರು. ಸೀಸನ್‌ನಲ್ಲಿ, ಓ'ನೀಲ್ ಸರಾಸರಿ ೨೭.೨ ಅಂಕಗಳು ಮತ್ತು ೧೦.೭ ರೀಬೌಂಡ್‌‌ಗಳನ್ನು ಗಳಿಸಿದರು. ಓ'ನೀಲ್‌ ಅವರು ಎನ್‌ಬಿಎ ಫೈನಲ್ಸ್‌ನಲ್ಲಿ ಎಲ್ಲಾ ಮೂರು ಬಾರಿ ಎಮ್‌ವಿಪಿ ಆಗಿ ಆಯ್ಕೆಯಾಗಿದ್ದರು. ==== ಮೂಳೆ ಶಸ್ತ್ರಚಿಕಿತ್ಸೆದಿಂದ ನಿರ್ಗಮನ (೨೦೦೨–೨೦೦೪) ==== ಓ'ನೀಲ್ ಅವರ ಕಾಲು ಬೆರಳ ಶಸ್ತ್ರಚಿಕಿತ್ಸೆಯಿಂದ ೨೦೦೨-೦೩ ಸೀಸನ್‌ಗಳ ಮೊದಲ ೧೨ ಪಂದ್ಯಗಳನ್ನು ತಪ್ಪಿಸಿಕೊಂಡರು. ೨೦೦೪ ರಲ್ಲಿ ಲೇಕರ್ಸ್‌ಗಳು ಪ್ಲೇಆಫ್‌ಗೆ ಪ್ರವೇಶಿಸಿದರು. ೨೦೦೪ ಎನ್‌ಬಿಎ ಫೈನಲ್ಸ್‌ನಲ್ಲಿ ಡಿಟ್ರಾಯ್ಟ್ ಪಿಸ್ಟನ್ಸ್‌ಗಳಿಗೆ ಸೋತರು. === ಮಿಯಾಮಿ ಹೀಟ್ (೨೦೦೪–೨೦೦೮) === ==== ಎಮ್‌ವಿಪಿ ರನ್ನರ್-ಅಪ್ (೨೦೦೪–೨೦೦೫) ==== ಓ'ನೀಲ್ ಅವರು ಲೇಕರ್ಸ್‌ನಲ್ಲಿ ಧರಿಸಿದ ೩೪ ಸಂಖ್ಯೆಯ ಜರ್ಶಿಯನ್ನು ಬದಲಾಯಿಸಿ ಮಾಜಿಕ್‌ನಲ್ಲಿ ಧರಿಸಿದ ೩೨ ಸಂಖ್ಯೆಯ ಜರ್ಶಿಯನ್ನು ಹಾಕಿಕೊಂಡರು. ೨೦೦೪–೦೫ ಈಸ್ಟರ್ನ್ ಕಾನ್ಫರೆನ್ಸ್‌ನಲ್ಲಿ ೫೯ ಗೆಲುವುಗಳೊಂದಿಗೆ ದಾಖಲೆಯನ್ನು ದಾಖಲಿಸಿತು. ಓ'ನೀಲ್ ಅವರು ೭೩ ಆಟಗಳಲ್ಲಿ ಆಡಿದರು. ೨೦೦೧ ರ ಸೀಸನ್‌ನ ನಂತರ ಅವರ ಅತ್ಯಂತ ಹೆಚ್ಚು, ೧೦.೪ ರೀಬೌಂಡ್‌ಗಳು ಮತ್ತು ೨.೩ ಬ್ಲಾಕ್‌ಗಳೊಂದಿಗೆ ಸರಾಸರಿ ೨೨.೯ ಅಂಕಗಳನ್ನು ಗಳಿಸಿದರು. ಓ'ನೀಲ್ ಅವರು ೧೨ ನೇ ಆಲ್-ಸ್ಟಾರ್ ತಂಡವನ್ನು ಮಾಡಿದರು. ಆಲ್-ಎನ್‌ಬಿಎ ೧ ನೇ ತಂಡವನ್ನು ಸಹ ಮಾಡಿದರು. ಮಾರ್ಚ್‌ನಲ್ಲಿ ಅವರ ಪ್ರದರ್ಶನಕ್ಕಾಗಿ ಈಸ್ಟರ್ನ್ ಕಾನ್ಫರೆನ್ಸ್ ಪ್ಲೇಯರ್ ಆಫ್ ದ ಮಂಥ್ ಪ್ರಶಸ್ತಿಯನ್ನು ಗೆದ್ದರು. ಆಗಸ್ಟ್ ೨೦೦೫ ರಲ್ಲಿ, ಓ'ನೀಲ್ ಅವರು $೧೦೦ ಮಿಲಿಯನ್‌ಗೆ ಹೀಟ್‌ನೊಂದಿಗೆ ೫ ವರ್ಷಗಳ ವಿಸ್ತರಣೆಗೆ ಸಹಿ ಹಾಕಿದರು. ==== ನಾಲ್ಕನೇ ಚಾಂಪಿಯನ್‌ಶಿಪ್ (೨೦೦೫–೦೬) ==== ೨೦೦೫–೦೬ ಸೀಸನ್‌‌ನ ಎರಡನೇ ಪಂದ್ಯದಲ್ಲಿ, ಓ'ನೀಲ್ ಅವರು ತನ್ನ ಬಲ ಪಾದಕ್ಕೆ ಗಾಯ ಮಾಡಿಕೊಂಡರು. ಅದರಿಂದ ನಂತರದ ೧೮ ಪಂದ್ಯಗಳನ್ನು ತಪ್ಪಿಸಿಕೊಂಡರು. ಏಪ್ರಿಲ್ ೧೧, ೨೦೦೬ ರಂದು, ಓ'ನೀಲ್ ಅವರು ಟೊರೊಂಟೊ ರಾಪ್ಟರ್ಸ್ ವಿರುದ್ಧ ೧೫ ಅಂಕಗಳು, ೧೧ ರೀಬೌಂಡ್‌ಗಳು ಮತ್ತು ೧೦ ಅಸಿಸ್ಟ್‌ಗಳೊಂದಿಗೆ ತನ್ನ ಎರಡನೇ ವೃತ್ತಿಜೀವನದ ಟ್ರಿಪಲ್-ಡಬಲ್ ಅನ್ನು ದಾಖಲಿಸಿದರು. ೨೦೦೬ ಎನ್‌ಬಿಎ ಪ್ಲೇಆಫ್‌ಗಳಲ್ಲಿ, ಹೀಟ್ ಮೊದಲು ಯುವ ಚಿಕಾಗೊ ಬುಲ್ಸ್ ಅನ್ನು ಎದುರಿಸಿತು. ==== ಶಸ್ತ್ರಚಿಕಿತ್ಸೆ ಮತ್ತು ವೇಡ್‌ನ ಗಾಯ (೨೦೦೬–೦೭) ==== ೨೦೦೬-೦೭ ಸೀಸನ್‌‌ನಲ್ಲಿ, ಓ'ನೀಲ್ ಅವರು ನವೆಂಬರ್‌ನಲ್ಲಿ ಶಸ್ತ್ರಚಿಕಿತ್ಸೆಯ ಅಗತ್ಯವಿರುವ ಅವರ ಎಡ ಮೊಣಕಾಲಿನ ಗಾಯದಿಂದ ನಂತರದ ೩೫ ಪಂದ್ಯಗಳನ್ನು ತಪ್ಪಿಸಿಕೊಂಡರು. ಹಿಂದಿನ ವರ್ಷದ ಮರುಪಂದ್ಯದಲ್ಲಿ, ಹೀಟ್ ೨೦೦೬-೦೭ ಎನ್‌ಬಿಎ ಪ್ಲೇಆಫ್‌ಗಳ ಮೊದಲ ಸುತ್ತಿನಲ್ಲಿ ಬುಲ್ಸ್‌ನ್ನು ಎದುರಿಸಿತು. ಹೀಟ್ ಬುಲ್ಸ್ ವಿರುದ್ಧ ಹೋರಾಡಿತು. ಬುಲ್ಸ್ ಹೀಟ್ ಅನ್ನು ಮುನ್ನಡೆದರು, ೫೦ ವರ್ಷಗಳಲ್ಲಿ ಮೊದಲ ಬಾರಿಗೆ ಹಾಲಿ ಎನ್‌ಬಿಎ ಚಾಂಪಿಯನ್ ಆರಂಭಿಕ ಸುತ್ತಿನಲ್ಲಿ ಮುನ್ನಡೆದರು. ೧೩ ವರ್ಷಗಳಲ್ಲಿ ಓ'ನೀಲ್ ಎರಡನೇ ಸುತ್ತಿಗೆ ಮುನ್ನಡೆಯದೇ ಇರುವುದು ಇದೇ ಮೊದಲಾಗಿತ್ತು. ಓ'ನೀಲ್ ೨೦೦೭-೦೮ ಸೀಸನ್‌‌ನಲ್ಲಿ ಮಿಯಾಮಿ ಹೀಟ್‌ಗಾಗಿ ಫೀನಿಕ್ಸ್ ಸನ್ಸ್‌ಗೆ ಹೋಗುವ ಮೊದಲು ೩೩ ಪಂದ್ಯಗಳನ್ನು ಆಡಿದರು. ಓ'ನೀಲ್ ಅವರು ಪ್ರತಿ ಪಂದ್ಯಕ್ಕೆ ಸರಾಸರಿ ೧೪.೨ ಅಂಕಗಳನ್ನು ಗಳಿಸಿದರು. ಫೀನಿಕ್ಸ್‌ಗೆ ಹೋದ ನಂತರ, ಓ'ನೀಲ್ ಅವರು ಸನ್‌ನೊಂದಿಗೆ ೨೮ ಪಂದ್ಯಗಳನ್ನು ಪ್ರಾರಂಭಿಸಿದಾಗ ಸರಾಸರಿ ೧೨.೯ ಅಂಕಗಳನ್ನು ಗಳಿಸಿದರು. === ಫೀನಿಕ್ಸ್ ಸನ್ಸ್ (೨೦೦೮–೦೯) === ಓ'ನೀಲ್ ಅವರು ಫೆಬ್ರವರಿ ೨೦, ೨೦೦೮ ರಂದು ಸನ್ಸ್‌ಗೆ ಪಾದಾರ್ಪಣೆ ಮಾಡಿದರು. ಲೇಕರ್ಸ್ ತಂಡದ ವಿರುದ್ಧ ಅವರು ೧೫ ಅಂಕಗಳನ್ನು ಮತ್ತು ೯ ರೀಬೌಂಡ್‌ಗಳನ್ನು ಗಳಿಸಿದರು. ೨೮ ನಿಯಮಿತ ಸೀಸನ್‌‌ ಆಟಗಳಲ್ಲಿ, ಓ'ನೀಲ್ ಅವರು ಸರಾಸರಿ ೧೨.೯ ಅಂಕಗಳು ಮತ್ತು ೧೦.೬ ರೀಬೌಂಡ್‌ಗಳನ್ನು ಗಳಿಸಿದರು. ೨೦೦೮-೦೯ ಸೀಸನ್‌‌ನಲ್ಲಿ, ಓ'ನೀಲ್‌ಗೆ ಅವರು ಸೀಸನ್‌‌ನ ಮೊದಲಾರ್ಧದಲ್ಲಿ (೪೧ ಪಂದ್ಯಗಳು) ಸರಾಸರಿ ೧೮ ಅಂಕಗಳು, ೯ ರೀಬೌಂಡ್‌ಗಳು ಮತ್ತು ೧.೬ ಬ್ಲಾಕ್‌ಗಳನ್ನು ಗಳಿಸಿದರು. ಅವರು ೨೦೦೯ ರಲ್ಲಿ ಆಲ್-ಸ್ಟಾರ್ ಗೇಮ್‌ಗೆ ಮರಳಿದರು. ಮಾಜಿ ತಂಡದ ಸಹ ಆಟಗಾರ ಕೋಬ್ ಬ್ರ್ಯಾಂಟ್ ಜೊತೆಗೆ ಸಹ-ಎಮ್‌ವಿಪಿ ಆಗಿ ಹೊರಹೊಮ್ಮಿದರು. ಫೆಬ್ರವರಿ ೨೭, ೨೦೦೯ ರಂದು, ಓ'ನೀಲ್ ಅವರು ೪೫ ಅಂಕಗಳನ್ನು ಗಳಿಸಿದರು ಮತ್ತು ೧೧ ರೀಬೌಂಡ್ಗಳನ್ನು ಪಡೆದರು. ಮಾರ್ಚ್ ೩, ೨೦೦೯ ರಂದು ಒರ್ಲ್ಯಾಂಡೊ ವಿರುದ್ಧದ ಪಂದ್ಯದಲ್ಲಿ ಓ'ನೀಲ್ ಅವರು ಡ್ವೈಟ್ ಹೊವಾರ್ಡ್ ಅವರಿಂದ(೨೧-೧೯) ರಿಂದ ಔಟ್ ಆದರು. ೨೦೦೯ ರ ಎನ್‌ಬಿಎ ಪ್ಲೇಆಫ್‌ಗಳು ೧೯೯೨-೯೩ ರಲ್ಲಿ ಓ'ನೀಲ್‌ ಅವರ ರೂಕಿ ಸೀಸನ್‌‌ನ ನಂತರ ಮೊದಲ ಬಾರಿಗೆ ಅವರು ಪ್ಲೇಆಫ್‌ಗಳಲ್ಲಿ ಭಾಗವಹಿಸಲಿಲ್ಲ. ಅವರನ್ನು ಆಲ್-ಎನ್‌ಬಿಎ ಮೂರನೇ ತಂಡದ ಸದಸ್ಯ ಎಂದು ಹೆಸರಿಸಲಾಯಿತು. === ಕ್ಲೀವ್ಲ್ಯಾಂಡ್ ಕ್ಯಾವಲಿಯರ್ಸ್ (೨೦೦೯–೧೦) === ಜೂನ್ 25, 2009 ರಂದು, ಓ'ನೀಲ್ ಅವರನ್ನು ಕ್ಲೀವ್‌ಲ್ಯಾಂಡ್ ಕ್ಯಾವಲಿಯರ್ಸ್‌ಗೆ ಬೆನ್ ವ್ಯಾಲೇಸ್, ಸಶಾ ಪಾವ್ಲೋವಿಕ್, $೫೦೦,೦೦೦ ಮತ್ತು ೨೦೧೦ ರ ಎರಡನೇ ಸುತ್ತಿನ ಡ್ರಾಫ್ಟ್ ಆಯ್ಕೆ ಮಾಡಲಾಯಿತು. ಜೇಮ್ಸ್ ಅವರು ತಂಡದ ನಾಯಕರಾಗಿದ್ದರು. ಫೆಬ್ರವರಿ ೨೫, ೨೦೧೦ ರಂದು, ಬೋಸ್ಟನ್ ಸೆಲ್ಟಿಕ್ಸ್‌ನ ಗ್ಲೆನ್ ಡೇವಿಸ್ ವಿರುದ್ಧ ಶಾಟ್‌ಗೆ ಹೋಗಲು ಪ್ರಯತ್ನಿಸುತ್ತಿರುವಾಗ ಓ'ನೀಲ್ ಅವರು ಬಲಗೈ ಹೆಬ್ಬೆರಳಿಗೆ ತೀವ್ರವಾದ ಗಾಯವಾಯಿತು. ಅವರು ಮಾರ್ಚ್ ೧ ರಂದು ಹೆಬ್ಬೆರಳಿಗೆ ಶಸ್ತ್ರಚಿಕಿತ್ಸೆಯನ್ನು ಮಾಡಿಸಿದರು. ಮೊದಲ ಸುತ್ತಿನಲ್ಲಿ ಚಿಕಾಗೊ ಬುಲ್ಸ್ ಅನ್ನು ಸೋಲಿಸಿದ ನಂತರ, ಕ್ಯಾವಲಿಯರ್ಸ್ ಎರಡನೇ ಸುತ್ತಿನಲ್ಲಿ ಬೋಸ್ಟನ್ ಸೆಲ್ಟಿಕ್ಸ್ ವಿರುದ್ಧ ಸೋತರು. === ಬೋಸ್ಟನ್ ಸೆಲ್ಟಿಕ್ಸ್ (೨೦೧೦–೧೧) === ಆಗಸ್ಟ್ ೪, ೨೦೧೦ ರಂದು, ಸೆಲ್ಟಿಕ್ಸ್ ಅವರು ಓ'ನೀಲ್‌ಗೆ ಸಹಿ ಹಾಕಿರುವುದಾಗಿ ಘೋಷಿಸಿದರು. ಜೂನ್ ೧, ೨೦೧೧ ರಂದು, ಓ'ನೀಲ್ ಅವರು ಸಾಮಾಜಿಕ ಮಾಧ್ಯಮದ ಮೂಲಕ ನಿವೃತ್ತಿ ಘೋಷಿಸಿದರು. ಜೂನ್ ೩, ೨೦೧೧ ರಂದು, ಓ'ನೀಲ್ ಅವರು ತನ್ನ ನಿವೃತ್ತಿಯನ್ನು ಅಧಿಕೃತವಾಗಿ ಘೋಷಿಸಲು ಒರ್ಲ್ಯಾಂಡೊದಲ್ಲಿನ ತನ್ನ ಮನೆಯಲ್ಲಿ ಪತ್ರಿಕಾಗೋಷ್ಠಿಯನ್ನು ನಡೆಸಿದರು. == ರಾಷ್ಟ್ರೀಯ ತಂಡದ ವೃತ್ತಿಜೀವನ == ಓ'ನೀಲ್‌ ಅವರ ರಾಷ್ಟ್ರೀಯ ತಂಡದ ವೃತ್ತಿಜೀವನವು ೧೯೯೪ ಎಫ್‌ಐಬಿಎ() ​​ವಿಶ್ವ ಚಾಂಪಿಯನ್‌ಶಿಪ್‌ನಲ್ಲಿ ಪ್ರಾರಂಭವಾಯಿತು. ಇದರಲ್ಲಿ ಅವರನ್ನು ಎಮ್‌ವಿಪಿ ಆಫ್ ದಿ ಟೂರ್ನಮೆಂಟ್ ಎಂದು ಹೆಸರಿಸಲಾಯಿತು. ಡ್ರೀಮ್ ಟೀಮ್ ಅಲ್ಲಿ ಓ'ನೀಲ್ ಅವರು ಸರಾಸರಿ ೧೮ ಅಂಕಗಳು ಮತ್ತು ೮.೫ ರೀಬೌಂಡ್‌ಗಳನ್ನು ಗಳಿಸಿದರು ಮತ್ತು ಎರಡು ಡಬಲ್-ಡಬಲ್ಸ್‌‌ಗಳನ್ನು ದಾಖಲಿಸಿದರು. ನಾಲ್ಕು ಪಂದ್ಯಗಳಲ್ಲಿ, ಅವರು ೨೦ ಕ್ಕಿಂತ ಹೆಚ್ಚು ಅಂಕಗಳನ್ನು ಗಳಿಸಿದರು. ಓ'ನೀಲ್ ಅವರು ೨೦೦೨ ಎಫ್‌ಐಬಿಎ ​​ವಿಶ್ವ ಚಾಂಪಿಯನ್‌ಶಿಪ್‌ನಲ್ಲಿ ಆಡದಿರಲು ನಿರ್ಧರಿಸಿದರು. ಅವರು ೨೦೦೪ ರ ಒಲಂಪಿಕ್ಸ್‌ನಲ್ಲಿ ಆಡುವ ಪ್ರಸ್ತಾಪವನ್ನು ತಿರಸ್ಕರಿಸಿದರು. ಅವರು ಆರಂಭದಲ್ಲಿ ೨೦೦೬-೨೦೦೮ ಯುಎಸ್ ಪ್ರಾಥಮಿಕ ರೋಸ್ಟರ್‌ಗೆ ಹೆಸರಿಸಲು ಆಸಕ್ತಿ ಹೊಂದಿದ್ದರೂ, ಸಹ ಅವರು ಅಂತಿಮವಾಗಿ ಆಹ್ವಾನವನ್ನು ನಿರಾಕರಿಸಿದರು. == ಆಟಗಾರರಾಗಿ ಅವರ ವ್ಯಕ್ತಿಚಿತ್ರ == ಅವರು ೭ ಅಡಿ ೧ ಇಂಚು (೨.೧೬ ಮೀ) ಎತ್ತರ ಮತ್ತು ೩೩೦ ಪೌಂಡ್ (೧೫೦ ಕೆಜೀ) ತೂಕದಲ್ಲಿ, ಮತ್ತು ಅಮೇರಿಕನ್ ಶೂ ಸೈಜ್ ೨೩ ಇದುದ್ದರಿಂದ, ಅವರು ತಮ್ಮ ದೈಹಿಕ ಎತ್ತರಕ್ಕೆ ಪ್ರಸಿದ್ಧರಾದರು. ಓ'ನೀಲ್ ಅವರ ಪ್ರಾಥಮಿಕ ದೌರ್ಬಲ್ಯವೆಂದರೆ ಅವರ ಫ್ರೀ ಥ್ರೋ ಶೂಟಿಂಗ್. ಡಿಸೆಂಬರ್ ೮, ೨೦೦೦ ರಂದು ಸಿಯಾಟಲ್ ಸೂಪರ್‌ಸೋನಿಕ್ಸ್ ವಿರುದ್ಧದ ಪಂದ್ಯದಲ್ಲಿ ಅವರು ತಮ್ಮ ಎಲ್ಲಾ ೧೧ ಫ್ರೀ ಥ್ರೋ ಪ್ರಯತ್ನಗಳನ್ನು ತಪ್ಪಿಸಿಕೊಂಡರು. ಓ'ನೀಲ್‌ನ ಕಳಪೆ ಫೌಲ್ ಶೂಟಿಂಗ್ ಅನ್ನು ಬಳಸಿಕೊಂಡು ಎದುರಾಳಿಗಳು ಅವರ ವಿರುದ್ಧ ಉದ್ದೇಶಪೂರ್ವಕ ಫೌಲ್‌ಗಳನ್ನು ಮಾಡುತ್ತಿದ್ದರು. ಇದನ್ನು "ಹ್ಯಾಕ್-ಎ-ಶಾಕ್" ಎಂದು ಕರೆಯಲಾಗುತ್ತದೆ. ಡಿಸೆಂಬರ್ ೨೫, ೨೦೦೮ ರಂದು, ಓ'ನೀಲ್ ಅವರು ತನ್ನ ೫,೦೦೦ ನೇ ಫ್ರೀ ಥ್ರೋ ಅನ್ನು ತಪ್ಪಿಸಿಕೊಂಡರು. ಓ'ನೀಲ್ ತನ್ನ ಸಂಪೂರ್ಣ ವೃತ್ತಿಜೀವನದಲ್ಲಿ ಕೇವಲ ಒಂದು ತ್ರಿ-ಪಾಯಿಂಟ್ ಶಾಟ್ ಮಾಡಿದರು. ಅವರು ೧೯೯೫-೯೬ ಎನ್‌ಬಿಎ ಋತುವಿನಲ್ಲಿ ಒರ್ಲ್ಯಾಂಡೊ ಮ್ಯಾಜಿಕ್‌ನೊಂದಿಗೆ ಶಾಟ್ ಮಾಡಿದರು. ಅವರ ವೃತ್ತಿಜೀವನದ ತ್ರಿ-ಪಾಯಿಂಟ್ ಶಾಟ್ ದಾಖಲೆಯು ೨೨ ಗೆ ೧ ಆಗಿದೆ (೪.೫% ವೃತ್ತಿಜೀವನದ ಶೇಕಡಾವಾರು). ಓ'ನೀಲ್ ಅವರು ಒಬ್ಬ ಸಮರ್ಥ ಡಿಫೆಂಡರ್. ಫೆಬ್ರವರಿ ೧೩, ೨೦೨೪ ರಂದು, ಒರ್ಲ್ಯಾಂಡೊ ಮ್ಯಾಜಿಕ್ ಓ'ನೀಲ್ ಅವರ ನಂಬರ್ ೩೨ ಜರ್ಸಿಯನ್ನು ನಿವೃತ್ತಿಗೊಳಿಸಿತು. == ಕ್ರೀಡಾ ಮೈದಾನದಿಂದ ಹೊರಗಿನ ಜೀವನ == === ಮಾಧ್ಯಮ ವ್ಯಕ್ತಿತ್ವ === ಪತ್ರಕರ್ತರು ಮತ್ತು ಇತರರು ಓ'ನೀಲ್‌ ಅವರನ್ನು "ಶಾಕ್", "ದಿ ಡೀಸೆಲ್", "ಶಾಕ್ ಫೂ", "ದ ಬಿಗ್ ಡ್ಯಾಡಿ", "ಸೂಪರ್‌ಮ್ಯಾನ್", "ದಿ ಬಿಗ್ ಅಗೇವ್", "ದ ಬಿಗ್ ಕ್ಯಾಕ್ಟಸ್", "ದಿ ಬಿಗ್" ಸೇರಿದಂತೆ ಹಲವಾರು ಹೆಸರುಗಳಿಂದ ಕರೆಯುತ್ತಿದ್ದರು. ಓ'ನೀಲ್ ಅವರು ಸಂವೇದನಾಶೀಲರಾಗಿದ್ದರು. ಓ'ನೀಲ್ ಅವರು ಸ್ಯಾಕ್ರಮೆಂಟೊ ತಂಡವನ್ನು "ಕ್ವೀನ್ಸ್" ಎಂದು ಕರೆಯುತ್ತಿದ್ದರು. === ಸಂಗೀತ ವೃತ್ತಿ === ೧೯೯೩ ರಿಂದ, ಓ'ನೀಲ್ ಅವರು ರಾಪ್ ಸಂಗೀತವನ್ನು ಸಂಯೋಜಿಸಲು ಪ್ರಾರಂಭಿಸಿದರು. ಅವರು ಐದು ಸ್ಟುಡಿಯೋ ಆಲ್ಬಂಗಳನ್ನು ಮತ್ತು ಒಂದು ಸಂಕಲನ ಆಲ್ಬಂ ಅನ್ನು ಬಿಡುಗಡೆ ಮಾಡಿದರು. ಅವರ ೧೯೯೩ ರ ಚೊಚ್ಚಲ ಆಲ್ಬಂ‌ ಆದಾ ಶಾಕ್ ಡೀಸೆಲ್, ಆರ್‌ಐಎ‌ಎ() ನಿಂದ ಪ್ಲಾಟಿನಂ ಪ್ರಮಾಣೀಕರಣವನ್ನು ಪಡೆಯಿತು. ಓ'ನೀಲ್ ಅವರು ಮೈಕೆಲ್ ಜಾಕ್ಸನ್ ಜೊತೆಗೆ "೨ ಬ್ಯಾಡ್" ನಲ್ಲಿ ಅತಿಥಿ ರಾಪರ್ ಆಗಿ ಕಾಣಿಸಿಕೊಂಡರು. ಇದು ಜಾಕ್ಸನ್ ಅವರ ೧೯೯೫ ಆಲ್ಬಮ್ ಹಿಸ್ಟೋರಿಯ ಗೀತೆ. ಅವರು ಕಜಾಮ್ ಸೌಂಡ್‌ಟ್ರ್ಯಾಕ್‌ಗೆ "ವೀ ಜಿನೀ" ಹಾಡು ಸೇರಿದಂತೆ ಮೂರು ಹಾಡುಗಳನ್ನು ಕೊಡುಗೆಯಾಗಿ ನೀಡಿದರು. ಆರನ್ ಕಾರ್ಟರ್ ಅವರ ೨೦೦೧ ರ ಹಿಟ್ ಸಿಂಗಲ್ "ದಟ್ಸ್ ಹೌ ಐ ಬೀಟ್ ಶಾಕ್" ನಲ್ಲಿ ಓ'ನೀಲ್ ಅವರು ಕಾಣಿಸಿಕೊಂಡರು. ಡಿಸೆಂಬರ್ ೨೦, ೨೦೧೦ ರಂದು ಓ'ನೀಲ್ ಅವರು ಬೋಸ್ಟನ್ ಸಿಂಫನಿ ಹಾಲ್‌ನಲ್ಲಿ ಬೋಸ್ಟನ್ ಪಾಪ್ಸ್ ಆರ್ಕೆಸ್ಟ್ರಾವನ್ನು ನಡೆಸಿದರು. ಓ'ನೀಲ್ ೧೯೮೦ ರ ದಶಕದಲ್ಲಿ ಎಲ್‌ಎಸ್‌ಯು() ನಲ್ಲಿ ಡಿಜೆಯಿಂಗ್() ಅನ್ನು ಪ್ರಾರಂಭಿಸಿದರು. ಅಕ್ಟೋಬರ್ ೨೩, ೨೦೨೧ ರಂದು, ನೆವಾಡಾದ ಲಾಸ್ ವೇಗಾಸ್‌ನಲ್ಲಿ ೨೦೨೧ ರ ಎಲೆಕ್ಟ್ರಿಕ್ ಡೈಸಿ ಕಾರ್ನಿವಲ್‌ನಲ್ಲಿ ಬಾಸ್‌ಪಿಒಡಿ ವೇದಿಕೆಯಲ್ಲಿ ಓ'ನೀಲ್ ಡಿಜೆ ಡೀಸೆಲ್ ಆಗಿ ಪ್ರದರ್ಶನ ನೀಡಿದರು. ಜೂನ್ ೭, ೨೦೨೩ ರಂದು, ಓ'ನೀಲ್ ಅವರು ತನ್ನ ಮೊದಲ ಆಲ್ಬಂ ಗೊರಿಲ್ಲಾ ವಾರ್‌ಫೇರ್‌ನಿಂದ ಡಿಜೆ ಡೀಸೆಲ್ ಆಗಿ ತನ್ನ ಮೊದಲ ಸಿಂಗಲ್ ಅನ್ನು ಹೇರಿಟೇಜ್ ಸಹಯೋಗದೊಂದಿಗೆ "ಬ್ಯಾಂಗ್ ಯುವರ್ ಹೆಡ್" ಎಂದು ಬಿಡುಗಡೆ ಮಾಡಿದರು.. ಆಲ್ಬಮ್ ಆಗಸ್ಟ್ ೧೮ ರಂದು ಬಿಡುಗಡೆಯಾಯಿತು. === ಶಿಕ್ಷಣ === ಓ'ನೀಲ್ ಮೂರು ವರ್ಷಗಳ ನಂತರ ಎನ್‌ಬಿ‌ಎ() ಗಾಗಿ ಎಲ್‌ಎಸ್‌ಯುನಿಂದ ಹೊರಬಂದರು. ಆದರೆ ಅವರು ಅಂತಿಮವಾಗಿ ತಮ್ಮ ಅಧ್ಯಯನಕ್ಕೆ ಮರಳುತ್ತಾರೆ. ೨೦೦೦ ರಲ್ಲಿ ಅವರ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸುತ್ತಾರೆ. ಎಲ್‌ಎಸ್‌ಯುದಿಂದ ಸಾಮಾನ್ಯ ಅಧ್ಯಯನದಲ್ಲಿ ಬೀ.ಎ. ಪದವಿ ಪಡೆದನು, ಜೊತೆಗೆ ರಾಜಕೀಯ ವಿಜ್ಞಾನದಲ್ಲಿ ಅತಿಥಿ ಅಧ್ಯಯನವನ್ನು ಮಾಡಿದರು. ಓ'ನೀಲ್ ಅವರು ೨೦೦೫ ರಲ್ಲಿ ಫೀನಿಕ್ಸ್ ವಿಶ್ವವಿದ್ಯಾನಿಲಯದ ಮೂಲಕ ಆನ್‌ಲೈನ್ ಎಂಬಿಎ ಪದವಿಯನ್ನು ಗಳಿಸಿದರು. ಅವರ ಆಟದ ವೃತ್ತಿಜೀವನದ ಕೊನೆಯಲ್ಲಿ, ಅವರು ಬ್ಯಾರಿ ವಿಶ್ವವಿದ್ಯಾಲಯದಲ್ಲಿ ಶೈಕ್ಷಣಿಕ ಡಾಕ್ಟರೇಟ್‌ಗಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು. ಅವರ ಡಾಕ್ಟರೇಟ್ ಕ್ಯಾಪ್ಸ್ಟೋನ್ ವಿಷಯವೆಂದರೆ "ದಿ ಡ್ಯುಯಾಲಿಟಿ ಆಫ್ ಹ್ಯೂಮರ್ ಮತ್ತು ಅಗ್ರೆಶನ್ ಇನ್ ಲೀಡರ್‌ಶಿಪ್ ಸ್ಟೈಲ್ಸ್". ಓ'ನೀಲ್ ತನ್ನ ಇಡಿ.ಡಿ(.) ಅನ್ನು ಪಡೆದರು. ೨೦೧೨ ರಲ್ಲಿ ಬ್ಯಾರಿಯಿಂದ ಮಾನವ ಸಂಪನ್ಮೂಲ ಅಭಿವೃದ್ಧಿಯಲ್ಲಿ ಪದವಿಯನ್ನು ಪಡೆದರು. ೨೦೦೯ ರಲ್ಲಿ, ಓ'ನೀಲ್ ಅವರು ಸಿರಾಕ್ಯೂಸ್ ವಿಶ್ವವಿದ್ಯಾನಿಲಯದಲ್ಲಿ ಎಸ್.ಐ.(. .) ನ್ಯೂಹೌಸ್ ಸ್ಕೂಲ್ ಆಫ್ ಪಬ್ಲಿಕ್ ಕಮ್ಯುನಿಕೇಷನ್ಸ್‌ನಲ್ಲಿ ಸ್ಪೋರ್ಟ್ಸ್‌ಕಾಸ್ಟರ್ ಯು.(.) ತರಬೇತಿ ಶಿಬಿರದಲ್ಲಿ ಭಾಗವಹಿಸಿದರು. ಅವರು ನ್ಯೂಯಾರ್ಕ್ ಫಿಲ್ಮ್ ಅಕಾಡೆಮಿಯ ಫಿಲ್ಮ್ ಮೇಕಿಂಗ್ ಕನ್ಸರ್ವೇಟರಿಯಲ್ಲಿ ನಿರ್ದೇಶನ ಮತ್ತು ಛಾಯಾಗ್ರಹಣವನ್ನು ಅಧ್ಯಯನ ಮಾಡಿದರು. ಮಾರ್ಚ್ ೨, ೨೦೦೫ ರಂದು, ಓ'ನೀಲ್ ಅವರಿಗೆ ಗೌರವಾನ್ವಿತ ಯು.ಎಸ್.(..) ಡೆಪ್ಯುಟಿ ಮಾರ್ಷಲ್ ಬಿರುದನ್ನು ನೀಡಲಾಯಿತು. ಅವರನ್ನ ಸೇಫ್ ಸರ್ಫಿನ್' ಫೌಂಡೇಶನ್‌ನ ವಕ್ತಾರರಾಗಿ ಹೆಸರಿಸಲಾಯಿತು. ಅವರು ಅದೇ ಹೆಸರಿನ ಕಾರ್ಯಪಡೆಯಲ್ಲಿ ಗೌರವ ಪಾತ್ರವನ್ನು ನಿರ್ವಹಿಸಿದರು. ಮಿಯಾಮಿಗೆ ಹೋದ ನಂತರ, ಓ'ನೀಲ್ ಅವರು ಮಿಯಾಮಿ ಬೀಚ್ ಮೀಸಲು ಅಧಿಕಾರಿಯಾಗಲು ತರಬೇತಿಯನ್ನು ಪ್ರಾರಂಭಿಸಿದರು. ಡಿಸೆಂಬರ್ ೮, ೨೦೦೫ ರಂದು, ಅವರು ಪ್ರಮಾಣವಚನ ಸ್ವೀಕರಿಸಿದರು. ಜನವರಿ ೨೦, ೨೦೧೫ ರಂದು, ಫ್ಲೋರಿಡಾದ ಪೋಲೀಸ್ ಫೋರ್ಸ್‌ನ ಡೋರಲ್‌ಗೆ ಮೀಸಲು ಅಧಿಕಾರಿಯಾಗಿ ಓ'ನೀಲ್ ಅವರು ಪ್ರಮಾಣ ವಚನ ಸ್ವೀಕರಿಸಿದರು. ಡಿಸೆಂಬರ್ ೨೦೧೬ ರಲ್ಲಿ, ಓ'ನೀಲ್ ಜಾರ್ಜಿಯಾದ ಶೆರಿಫ್ಸ್ ಇಲಾಖೆಯ ಕ್ಲೇಟನ್ ಕೌಂಟಿಯ ಭಾಗವಾಗಿ ಜಾರ್ಜಿಯಾದ ಜೋನ್ಸ್‌ಬೊರೊದಲ್ಲಿ ಶೆರಿಫ್ ಡೆಪ್ಯೂಟಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು. ಓ'ನೀಲ್ ಅವರು ಅತಿ ಎತ್ತರದ ಶೆರಿಫ್ಸ್ ಡೆಪ್ಯೂಟಿ ಎಂಬ ಕೌಂಟಿ ದಾಖಲೆಯನ್ನು ಹೊಂದಿದ್ದಾರೆ. === ನಟನೆ === ಓ'ನೀಲ್ ಅವರು ಕಾಮಿಕ್ ಪುಸ್ತಕ ಸೂಪರ್‌ಹೀರೋವನ್ನು ಚಲನಚಿತ್ರದಲ್ಲಿ ಪಾತ್ರವಹಿಸಿದ ಮೊದಲ ಫ್ರಿಕನ್ ಅಮೆರಿಕನ್ನರಲ್ಲಿ ಒಬ್ಬರು. ಓ'ನೀಲ್ ಅವರು ಫ್ರೆಡ್ಡಿ ಗಾಟ್ ಫಿಂಗರ್ಡ್, ಜ್ಯಾಕ್ ಮತ್ತು ಜಿಲ್ ಮತ್ತು ಸ್ಕೇರಿ ಮೂವಿ ೪ ಎಂಬ ಚಿತ್ರಗಳಲ್ಲಿ ಅತಿಥಿ ಪಾತ್ರಗಳಲ್ಲಿ ಕಾಣಿಸಿಕೊಂಡರು. ಓ'ನೀಲ್ ೨೦೦೧ ರಲ್ಲಿ "ಯು ವುಡ್ ನಾಟ್ ಬಿಲೀವ್" ಎಂಬ ಹಿಟ್ ಸಿಂಗಲ್‌ಗಾಗಿ ೩೧೧ ಮ್ಯೂಸಿಕ್ ವಿಡಿಯೋದಲ್ಲಿ ಪಿ. ಡಿಡ್ಡಿ ಅವರ ವೀಡಿಯೊದಲ್ಲಿ ಕಾಣಿಸಿಕೊಂಡರು. ಓ'ನೀಲ್ ಸಿಬಿ೪(CB4) ಚಿತ್ರದಲ್ಲಿ ಒಂದು ಸಣ್ಣ "ಸಂದರ್ಶನ" ದೃಶ್ಯದಲ್ಲಿ ಕಾಣಿಸಿಕೊಂಡರು. ಓ'ನೀಲ್ ಅವರು ಕಾಮಿಡಿ ಸೀಕ್ವೆಲ್ ಗ್ರೋನ್ ಅಪ್ಸ್ ೨ ರಲ್ಲಿ ಆಫೀಸರ್ ಫ್ಲೂಜೂ ಆಗಿ ಕಾಣಿಸಿಕೊಂಡರು. ಅನಿಮೇಟೆಡ್ ಸರಣಿ ಸ್ಟ್ಯಾಟಿಕ್ ಶಾಕ್ (೨೦೦೨; ಎಪಿಸೋಡ್ "ಸ್ಟಾಟಿಕ್ ಶಾಕ್"), ಜಾನಿ ಬ್ರಾವೋ (೧೯೯೭; ಎಪಿಸೋಡ್ "ಬ್ಯಾಕ್ ಆನ್ ಶಾಕ್"), ಸೇರಿದಂತೆ ಹಲವಾರು ಸಂದರ್ಭಗಳಲ್ಲಿ ಅವರು ತಮ್ಮ ಅನಿಮೇಟೆಡ್ ಆವೃತ್ತಿಗಳಿಗೆ ಧ್ವನಿ ನೀಡಿದ್ದಾರೆ. === ವೀಡಿಯೊ ಆಟಗಳು === ಎನ್‌ಬಿಎ ಲೈವ್ ೯೬, ಎನ್‌ಬಿಎ ೨ಕೆ೬, ಎನ್‌ಬಿಎ ೨ಕೆ೭, ಎನ್‌ಬಿಎ ಷೋಟೈಮ್: ಎನ್‌ಬಿಎನಲ್ಲಿ ಎನ್‌ಬಿಸಿ, ಎನ್‌ಬಿಎ ಹೂಪ್ಜ್, ಮತ್ತು ಎನ್‌ಬಿಎ ಇನ್ಸೈಡ್ ಡ್ರೈವ್ ೨೦೦೪ ರ ಕವರ್‌ಗಳಲ್ಲಿ ಓ'ನೀಲ್ ಅವರು ಕಾಣಿಸಿಕೊಂಡಿದ್ದಾರೆ. ಓ'ನೀಲ್ ಎನ್‌ಬಿಎ ಜಾಮ್ (೧೯೯೩), ಎನ್‌ಬಿಎ ಜಾಮ್ (೨೦೦೩) ಮತ್ತು ಎನ್‌ಬಿಎ ಲೈವ್ ೨೦೦೪ ರ ಆರ್ಕೇಡ್ ಆವೃತ್ತಿಯಲ್ಲಿ ಪ್ರಸ್ತುತ ಆಟಗಾರನಾಗಿ ಮತ್ತು ೧೯೯೦ ರ ಆಲ್-ಸ್ಟಾರ್ ಆಗಿ ಕಾಣಿಸಿಕೊಂಡರು. ಓ'ನೀಲ್ ಸೂಪರ್ ನಿಂಟೆಂಡೊ ಎಂಟರ್‌ಟೈನ್‌ಮೆಂಟ್ ಸಿಸ್ಟಮ್ ಮತ್ತು ಸೆಗಾ ಜೆನೆಸಿಸ್‌ಗಾಗಿ ಫೈಟಿಂಗ್ ಆಟವಾದ ಶಾಕ್ ಫೂನಲ್ಲಿ ನಟಿಸಿದ್ದಾರೆ. ೨೦೧೮ ರಲ್ಲಿ ಒಂದು ಉತ್ತರಭಾಗ, ಶಾಕ್ ಫೂ: ಎ ಲೆಜೆಂಡ್ ರಿಬಾರ್ನ್, ಬಿಡುಗಡೆಯಾಯಿತು. === ದೂರದರ್ಶನ === ಓ'ನೀಲ್ ಮತ್ತು ಅವರ ತಾಯಿ ಲುಸಿಲ್ಲೆ ಹ್ಯಾರಿಸನ್, ಇಎಸ್‌ಪಿಎನ್() ನಲ್ಲಿ ಪ್ರಸಾರವಾದ ಆಪಲ್ ಪೈ ಸಾಕ್ಷ್ಯಚಿತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಯಲ್ಲಿ ಶಾಕ್‌'ಸ್ ಬಿಗ್‌ ಚ್ಯಾಲೆಂಜ್(' ) ಎಂಬ ಸರಣಿಯನ್ನು ಆಯೋಜಿಸಿದ್ದರು. ಜುಲೈ ೧೪, ೨೦೧೧ ರಂದು, ಓ'ನೀಲ್ ಅವರು ಟರ್ನರ್ ನೆಟ್‌ವರ್ಕ್ ಟೆಲಿವಿಷನ್ () ಅನ್ನು ಅದರ ಎನ್‌ಬಿಎ() ಬ್ಯಾಸ್ಕೆಟ್‌ಬಾಲ್ ಆಟಗಳಲ್ಲಿ ವಿಶ್ಲೇಷಕರಾಗಿ ಸೇರುವುದಾಗಿ ಘೋಷಿಸಿದರು. ಅಕ್ಟೋಬರ್ ೨೦೨೨ ರಲ್ಲಿ, ಓ'ನೀಲ್ ವಾರ್ನರ್ ಬ್ರದರ್ಸ್ ಡಿಸ್ಕವರಿ ಸ್ಪೋರ್ಟ್ಸ್‌ನೊಂದಿಗೆ ದೀರ್ಘಾವಧಿಯ ಒಪ್ಪಂದದ ವಿಸ್ತರಣೆಗೆ ಸಹಿ ಹಾಕಿದರು. === ಜಾಹೀರಾತು === ಓ'ನೀಲ್ ದೂರದರ್ಶನ ಜಾಹೀರಾತುಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ. ೧೯೯೫ ರ ಹಲವಾರು ಪೆಪ್ಸಿ ಜಾಹೀರಾತುಗಳಲ್ಲಿ ಅವರು ಕಾಣಿಸಿಕೊಂಡಿದ್ದಾರೆ. ಅವರು ರೀಬಾಕ್, ನೆಸ್ಲೆ ಕ್ರಂಚ್, ಗೋಲ್ಡ್ ಬಾಂಡ್, ಬ್ಯೂಕ್, ದಿ ಜನರಲ್, ಪಾಪಾ ಜಾನ್ಸ್, ಹುಲು, ಎಪ್ಸನ್, ಕಾರ್ನಿವಲ್ ಕ್ರೂಸಸ್, ಫ್ರಾಸ್ಟೆಡ್ ಫ್ಲೇಕ್ಸ್, ಅಮೇರಿಕನ್ ಎಕ್ಸ್‌ಪ್ರೆಸ್, ವಿಟಮಿನ್ ವಾಟರ್ ಮತ್ತು ಐಸಿಹಾಟ್ ಮುಂತಾದ ಕಂಪನಿಗಳ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡಿದ್ದಾರೆ. === ಮಿಶ್ರ ಸಮರ ಕಲೆಗಳು === ಓ'ನೀಲ್ ಅವರು ೨೦೦೦ ರಲ್ಲಿ ಮಿಶ್ರ ಸಮರ ಕಲೆಗಳಲ್ಲಿ () ತರಬೇತಿಯನ್ನು ಪ್ರಾರಂಭಿಸಿದರು. ಜೊನಾಥನ್ ಬರ್ಕ್ ಅವರ ಗ್ರೇಸಿ ಜಿಮ್‌ನಲ್ಲಿ ಅವರು ಬಾಕ್ಸಿಂಗ್, ಜಿಯು-ಜಿಟ್ಸು, ಮೌಯಿ ಥಾಯ್ ಮತ್ತು ಕುಸ್ತಿಯಲ್ಲಿ ತರಬೇತಿ ಪಡೆದರು. === ವೃತ್ತಿಪರ ಕುಸ್ತಿ === ಓ'ನೀಲ್ ಅವರ ಮೆಚ್ಚಿನ ಕುಸ್ತಿಪಟುಗಳೆಂದರೆ ಟೋನಿ ಅಟ್ಲಾಸ್, ಜಂಕ್ಯಾರ್ಡ್ ಡಾಗ್, ಆಂಡ್ರೆ ದಿ ಜೈಂಟ್ ಮತ್ತು ಬ್ರಾಕ್ ಲೆಸ್ನರ್. ೧೯೯೪ ರಲ್ಲಿ, ಓ'ನೀಲ್ ಅವರು ವಿಶ್ವ ಚಾಂಪಿಯನ್‌ಶಿಪ್ ವ್ರೆಸ್ಲಿಂಗ್‌ನಲ್ಲಿ () ಹಲವಾರು ಬಾರಿ ಕಾಣಿಸಿಕೊಂಡರು. ಇದರಲ್ಲಿ ಬ್ಯಾಷ್ ಅಟ್ ದಿ ಬೀಚ್ ಪೇ ಪರ್ ವ್ಯೂ ಸೇರಿದಂತೆ, ಅವರು ಹಲ್ಕ್ ಹೊಗನ್ ಮತ್ತು ರಿಕ್ ಫ್ಲೇರ್ ನಡುವಿನ ವರ್ಲ್ಡ್ ಹೆವಿವೇಟ್ ಚಾಂಪಿಯನ್‌ಶಿಪ್ ಪಂದ್ಯದ ವಿಜೇತರಿಗೆ ಶೀರ್ಷಿಕೆ ಬೆಲ್ಟ್ ಅನ್ನು ನೀಡಿದರು. ಜುಲೈ ೨೦೦೯ ರಲ್ಲಿ, ಓ'ನೀಲ್ ವರ್ಲ್ಡ್ ವ್ರೆಸ್ಲಿಂಗ್ ಎಂಟರ್‌ಟೈನ್‌ಮೆಂಟ್ () ನ ಸೋಮವಾರ ರಾತ್ರಿ ರಾ ನೇರ ಪ್ರಸಾರಕ್ಕಾಗಿ ಅತಿಥಿ ನಿರೂಪಕರಾಗಿ ಸೇವೆ ಸಲ್ಲಿಸಿದರು. ಸೆಪ್ಟೆಂಬರ್ ೨೦೧೨ ರಲ್ಲಿ, ಓ'ನೀಲ್ ಅವರು ಟೋಟಲ್ ನಾನ್‌ಸ್ಟಾಪ್ ಆಕ್ಷನ್ ವ್ರೆಸ್ಲಿಂಗ್ () ನ ಇಂಪ್ಯಾಕ್ಟ್ ವ್ರೆಸ್ಲಿಂಗ್ ಪ್ರೋಗ್ರಾಂನಲ್ಲಿ ಅತಿಥಿಯಾಗಿ ಕಾಣಿಸಿಕೊಂಡರು. === ವ್ಯಾಪಾರ ಉದ್ಯಮಗಳು === ೨೦೨೨ ರ ಹೊತ್ತಿಗೆ ಓ'ನೀಲ್ ಐದು ಶ್ರೀಮಂತ ಆಟಗಾರರಲ್ಲಿ ಸೇರಿದ್ದಾರೆ. ಇವರ ನಿವ್ವಳ ಮೌಲ್ಯ $೪೦೦ ಮಿಲಿಯನ್. ಅವರು ೧೯೯೦ ರ ದಶಕದ ಆರಂಭದಲ್ಲಿ ಸಕ್ರಿಯ ಬಾಂಡ್ ಹೂಡಿಕೆದಾರರಾಗಿದ್ದರು. ಜನರಲ್ ಎಲೆಕ್ಟ್ರಿಕ್, ಆಪಲ್ ಮತ್ತು ಪೆಪ್ಸಿಕೋದಂತಹ ವಿವಿಧ ಕಂಪನಿಗಳಲ್ಲಿ ಹೂಡಿಕೆ ಮಾಡಿದರು. ಅವರು ಸಕ್ರಿಯ ರಿಯಲ್ ಎಸ್ಟೇಟ್ ಉದ್ಯಮಿಯೂ ಆಗಿದ್ದಾರೆ. ಬೋರೈ ಡೆವಲಪ್‌ಮೆಂಟ್‌ನ ಜೊತೆಯಲ್ಲಿ, ಓ'ನೀಲ್ ಅವರು ತನ್ನ ತವರು ನಗರವಾದ ನೆವಾರ್ಕ್, ನ್ಯೂಜೆರ್ಸಿಯಲ್ಲಿ ಸಿಟಿಪ್ಲೆಕ್ಸ್೧೨ ಮತ್ತು ಒನ್ ರಿವರ್‌ವ್ಯೂ ಸೇರಿದಂತೆ ಯೋಜನೆಗಳನ್ನು ಅಭಿವೃದ್ಧಿಪಡಿಸಿದ್ದಾರೆ. ಓ'ನೀಲ್ ಅವರು ಟೌಟ್ ಇಂಡಸ್ಟ್ರೀಸ್‌ನ ಸಲಹಾ ಮಂಡಳಿಯಲ್ಲಿದ್ದಾರೆ. ಇದು ಸ್ಯಾನ್ ಫ್ರಾನ್ಸಿಸ್ಕೋ ಮೂಲದ ಸಾಮಾಜಿಕ ವೀಡಿಯೊ ಸೇವೆಯಾಗಿದೆ. ಸೆಪ್ಟೆಂಬರ್ ೨೦೧೩ ರಲ್ಲಿ, ಓ'ನೀಲ್ ಸ್ಯಾಕ್ರಮೆಂಟೊ ಕಿಂಗ್ಸ್ ವೃತ್ತಿಪರ ಬ್ಯಾಸ್ಕೆಟ್‌ಬಾಲ್ ತಂಡದ ಅಲ್ಪಸಂಖ್ಯಾತ ಮಾಲೀಕರಾದರು. ಏಪ್ರಿಲ್ ೨೦೧೮ ರಲ್ಲಿ, ಓ'ನೀಲ್ ಅವರನ್ನು ಕಿಂಗ್ಸ್‌ನ ಎನ್‌ಬಿಎ() ೨ಕೆ(2K) ಲೀಗ್ ಅಂಗಸಂಸ್ಥೆಯಾದ ಕಿಂಗ್ಸ್ ಗಾರ್ಡ್ ಗೇಮಿಂಗ್‌ನ ಜನರಲ್ ಮ್ಯಾನೇಜರ್ ಎಂದು ಹೆಸರಿಸಲಾಯಿತು. ಓ'ನೀಲ್ ಗೂಗಲ್() ನಲ್ಲಿ ಆರಂಭಿಕ ಹೂಡಿಕೆದಾರರಾಗಿದ್ದರು. ಜೂನ್ ೨೦೧೫ ರಲ್ಲಿ, ಅವರು ಟೆಕ್ನಾಲಜಿ ಸ್ಟಾರ್ಟ್ಅಪ್ Loyale3 ಹೋಲ್ಡಿಂಗ್ಸ್ . ನಲ್ಲಿ ಹೂಡಿಕೆ ಮಾಡಿದರು. ಇದು ಸ್ಯಾನ್ ಫ್ರಾನ್ಸಿಸ್ಕೋ ಬ್ರೋಕರೇಜ್ ಸಂಸ್ಥೆಯಾಗಿದೆ. ಅದರ ವೆಬ್‌ಸೈಟ್ ಮತ್ತು ಮೊಬೈಲ್ ಅಪ್ಲಿಕೇಶನ್ ಕಂಪನಿಗಳು ತಮ್ಮ ಗಳ ತುಣುಕನ್ನು ನೇರವಾಗಿ ಸಣ್ಣ ಹೂಡಿಕೆದಾರರಿಗೆ ಮಾರಾಟ ಮಾಡಲು ಅನುವು ಮಾಡಿಕೊಡುತ್ತದೆ ಮತ್ತು ಹೂಡಿಕೆದಾರರಿಗೆ $೧೦೦ ರಂತೆ ಇರಿಸುತ್ತದೆ. ಓ'ನೀಲ್ ಅವರು ಎನ್‌ಆರ್‌ಜಿ ಎಸ್‌ಪೋರ್ಟ್ಸ್ ತಂಡಕ್ಕೆ ಹೂಡಿಕೆದಾರರಾಗಿದ್ದಾರೆ. ಕೌಂಟರ್-ಸ್ಟ್ರೈಕ್: ಗ್ಲೋಬಲ್ ಅಫೆನ್ಸಿವ್ ಲೀಗ್ ಎಲೀಗ್ ಅನ್ನು ಪ್ರಚಾರ ಮಾಡುವ ದೂರದರ್ಶನ ಜಾಹೀರಾತುಗಳಲ್ಲಿ ಅವರು ಕಾಣಿಸಿಕೊಂಡಿದ್ದಾರೆ. ೨೦೧೬ ರ ಕೊನೆಯಲ್ಲಿ, ಅವರು ಅಟ್ಲಾಂಟಾದ ೨೯೫ ಪೋನ್ಸ್ ಡಿ ಲಿಯಾನ್ ಅವೆನ್ಯೂದಲ್ಲಿ ಕ್ರಿಸ್ಪಿ ಕ್ರೆಮ್ ಸ್ಥಳವನ್ನು ಖರೀದಿಸಿದರು. ಓ'ನೀಲ್ ಕಂಪನಿಯ ಜಾಗತಿಕ ವಕ್ತಾರರೂ ಆಗಿದ್ದಾರೆ.ಚ್ ಅವರು ೧೫೫ ಫೈವ್ ಗೈಸ್ ಫಾಸ್ಟ್ ಫುಡ್ ರೆಸ್ಟೊರೆಂಟ್‌ಗಳನ್ನು ಹೊಂದಿದ್ದರು (ಮತ್ತು, ನಂತರ ಮಾರಾಟ) - ಎಲ್ಲಾ ಸ್ಥಳಗಳಲ್ಲಿ ಸುಮಾರು ೧೦% - ಮತ್ತು ೧೭ ಆಂಟಿ ಅನ್ನಿಯ ರೆಸ್ಟೋರೆಂಟ್‌ಗಳನ್ನು ಹೊಂದಿದ್ದಾರೆ. ಓ'ನೀಲ್ ೧೫೦ ಕಾರ್ ವಾಶ್‌ಗಳು, ೪೦ ಹೆಲ್ತ್ ಕ್ಲಬ್‌ಗಳು, ನೆವಾರ್ಕ್‌ನಲ್ಲಿ ಚಲನಚಿತ್ರ ಮಂದಿರ ಮತ್ತು ಬಿಗ್ ಚಿಕನ್ ಬ್ರಾಂಡ್‌ನ ಚಿಕನ್ ಸ್ಯಾಂಡ್‌ವಿಚ್‌ಗಳನ್ನು ಹೊಂದಿದ್ದಾರೆ. ೨೦೧೮ ರಲ್ಲಿ, ಓ'ನೀಲ್ ಸಂಯೋಜಿತ ಸಂಗೀತ ಉತ್ಸವ, ಸರ್ಕಸ್ ಮತ್ತು ಕಾರ್ನೀವಲ್, ಶಾಕ್ಸ್ ಫನ್ ಹೌಸ್ ಅನ್ನು ಮಧ್ಯಮ ಸಹಭಾಗಿತ್ವದಲ್ಲಿ ರಚಿಸಿದರು. ಇದನ್ನು ವಾರ್ಷಿಕವಾಗಿ ನಡೆಸಲಾಗುತ್ತದೆ. ಈವೆಂಟ್ ಸಾಮಾನ್ಯವಾಗಿ ಪ್ರಸಿದ್ಧ ಡಿಜೆಗಳು ಮತ್ತು ಪ್ರದರ್ಶಕರನ್ನು ಒಳಗೊಂಡಿರುತ್ತದೆ. ೨೦೧೯ ರ ಆರಂಭದಲ್ಲಿ, ಓ'ನೀಲ್ ಅವರು ಪಾಪಾ ಜಾನ್ ಅವರ ನಿರ್ದೇಶಕರ ಮಂಡಳಿಗೆ ಸೇರಿಕೊಂಡರು. ಅಟ್ಲಾಂಟಾ ಪ್ರದೇಶದಲ್ಲಿ ಒಂಬತ್ತು ಮಳಿಗೆಗಳಲ್ಲಿ ಹೂಡಿಕೆ ಮಾಡಿದರು. ಜೊತೆಗೆ, ಅವರು ಮೂರು ವರ್ಷಗಳ ಒಪ್ಪಂದದ ಭಾಗವಾಗಿ ಕಂಪನಿಯ ವಕ್ತಾರರಾದರು. ೨೦೨೧ ರಲ್ಲಿ, ಓ'ನೀಲ್ ಅವರು ಇತರ ಉನ್ನತ-ಪ್ರೊಫೈಲ್ ಕ್ರೀಡಾಪಟುಗಳು ಮತ್ತು ಸೆಲೆಬ್ರಿಟಿಗಳಲ್ಲಿ, ಕ್ರಿಪ್ಟೋಕರೆನ್ಸಿ ವಿನಿಮಯವಾದ ಎಫ್‌ಐಎಕ್ಸ್() ಗಾಗಿ ಪಾವತಿಸಿದ ವಕ್ತಾರರಾಗಿದ್ದರು. ೨೦೨೨ ರಲ್ಲಿ ಲಾಂಗ್ ಬೀಚ್‌ನಲ್ಲಿ, ಶಾಕ್ಟೋಬರ್‌ಫೆಸ್ಟ್ ಓ'ನೀಲ್‌ನ ಹ್ಯಾಲೋವೀನ್ ಈವೆಂಟ್ ಅನ್ನು ಪ್ರದರ್ಶಿಸಲಾಯಿತು. ಅಕ್ಟೋಬರ್ ೨೦೨೩ ರಲ್ಲಿ, ಓ'ನೀಲ್ ಅವರನ್ನು ರೀಬಾಕ್‌ನ ಬಾಸ್ಕೆಟ್‌ಬಾಲ್ ಅಧ್ಯಕ್ಷ ಎಂದು ಹೆಸರಿಸಲಾಯಿತು. == ವೈಯಕ್ತಿಕ ಜೀವನ == ಓ'ನೀಲ್ ಅವರು ಅವರ ತಾಯಿ ಮತ್ತು ಮಲತಂದೆಯ ಜೊತೆಗೆ ಬೆಳೆದರು. === ಮದುವೆ ಮತ್ತು ಮಕ್ಕಳು === ಓ'ನೀಲ್ ಅವರು ಡಿಸೆಂಬರ್ ೨೬, ೨೦೦೨ ರಂದು ಶಾನಿ ನೆಲ್ಸನ್ ಅವರನ್ನು ವಿವಾಹವಾದರು. ದಂಪತಿಗೆ ಶರೀಫ್ ಸೇರಿದಂತೆ ನಾಲ್ಕು ಮಕ್ಕಳಿದ್ದಾರೆ. ನೆಲ್ಸನ್‌ಗೆ ಹಿಂದಿನ ಸಂಬಂಧಗಳಿಂದ ಒಬ್ಬ ಮಗ ಮತ್ತು ಮಗಳೂ ಇದ್ದಾರೆ. ಸೆಪ್ಟೆಂಬರ್ ೪, ೨೦೦೭ ರಂದು, ಓ'ನೀಲ್ ಅವರು ಮಿಯಾಮಿ-ಡೇಡ್ ಸರ್ಕ್ಯೂಟ್ ನ್ಯಾಯಾಲಯದಲ್ಲಿ ನೆಲ್ಸನ್‌ನಿಂದ ವಿಚ್ಛೇದನಕ್ಕಾಗಿ ಅರ್ಜಿ ಸಲ್ಲಿಸಿದರು. ವಿಚ್ಛೇದನವನ್ನು ೨೦೧೧ ರಲ್ಲಿ ಅಂತಿಮಗೊಳಿಸಲಾಯಿತು. ೨೦೧೫ ರಲ್ಲಿ, ಶರೀಫ್ ಹೈಸ್ಕೂಲ್ ಬ್ಯಾಸ್ಕೆಟ್‌ಬಾಲ್ ಮುಖ್ಯಾಂಶಗಳಲ್ಲಿ ೬ ಅಡಿ ೭ ಇಂಚು (೨.೦೧ ಮೀ) ಫ್ರೆಶ್‌ಮ್ಯಾನ್ ಪವರ್ ಫಾರ್ವರ್ಡ್ ಆಗಿ ಕಾಣಿಸಿಕೊಂಡರು. ಶರೀಫ್ ಎಲ್‌ಎಸ್‌ಯು ಗೆ ವರ್ಗಾವಣೆಯಾಗುವ ಮೊದಲು ಯುಸಿಎಲ್‌ಎ() ಬ್ರುಯಿನ್ಸ್‌ಗಾಗಿ ಕಾಲೇಜಿನಲ್ಲಿ ಆಡಿದರು. === ಮದುವೆಯ ನಂತರದ ಸಂಬಂಧಗಳು === ೨೦೧೦ ರ ಬೇಸಿಗೆಯಲ್ಲಿ, ಓ'ನೀಲ್ ಅವರು ರಿಯಾಲಿಟಿ ಟಿವಿ ತಾರೆ ನಿಕೋಲ್ "ಹೂಪ್ಜ್" ಅಲೆಕ್ಸಾಂಡರ್ ಅವರೊಂದಿಗೆ ಡೇಟಿಂಗ್ ಮಾಡಲು ಪ್ರಾರಂಭಿಸಿದರು. ದಂಪತಿಗಳು ಮ್ಯಾಸಚೂಸೆಟ್ಸ್‌ನ ಸಡ್‌ಬರಿಯಲ್ಲಿರುವ ಓ'ನೀಲ್‌ನ ಮನೆಯಲ್ಲಿ ವಾಸಿಸುತ್ತಿದ್ದರು. ನಂತರ ಆಗಸ್ಟ್ ೨೦೧೨ ರಲ್ಲಿ ಬೇರ್ಪಟ್ಟರು. ಓ'ನೀಲ್ ಅವರು ೨೦೧೪ ರ ಆರಂಭದಲ್ಲಿ ಮ್ಯಾಸಚೂಸೆಟ್ಸ್‌ನ ಗಾರ್ಡ್ನರ್‌ನಿಂದ ಮೂಲತಃ ಲ್ಯಾಟಿಸಿಯಾ ರೋಲೆ ಎಂಬ ರೂಪದರ್ಶಿಯೊಂದಿಗೆ ಡೇಟಿಂಗ್ ಮಾಡಲು ಪ್ರಾರಂಭಿಸಿದರು. ನಂತರ ಅವರು ಮಾರ್ಚ್ ೨೦೧೮ ರಲ್ಲಿ ಬೇರ್ಪಟ್ಟರು. === ಬ್ಯಾಸ್ಕೆಟ್‌ಬಾಲ್‌ನಿಂದ ಹೊರಗೆ === ಓ'ನೀಲ್ ಅವರು ಒಮೆಗಾ ಸೈ ಫಿ ಭ್ರಾತೃತ್ವದ ಸದಸ್ಯರಾಗಿದ್ದಾರೆ. ಓ'ನೀಲ್ ಅವರು ನ್ಯೂಜೆರ್ಸಿ ಹಾಲ್ ಆಫ್ ಫೇಮ್‌ನ ೨೦೦೯ ರ ಸೇರ್ಪಡೆಯಾಗಿದ್ದಾರೆ. ಓ'ನೀಲ್ ೨೦೧೧ ರಲ್ಲಿ ಫ್ರೀಮೇಸನ್ ಆದರು. ಬೋಸ್ಟನ್‌ನ ವಿಡೋಸ್ ಸನ್ ಲಾಡ್ಜ್ ನಂ. ೨೮ ರ ಸದಸ್ಯರಾದರು. ಓ'ನೀಲ್ ಅವರು ಒಬ್ಬ ಪ್ರಿನ್ಸ್ ಹಾಲ್ ಫ್ರೀಮೇಸನ್. ಜನವರಿ ೩೧, ೨೦೧೨ ರಂದು, ಓ'ನೀಲ್ ಅವರನ್ನು ೩೫ ಶ್ರೇಷ್ಠ ಮೆಕ್‌ಡೊನಾಲ್ಡ್ಸ್ ಆಲ್-ಅಮೆರಿಕನ್‌‌‌ರಲ್ಲಿ ಒಬ್ಬರಾಗಿ ಗೌರವಿಸಲಾಯಿತು. ಓ'ನೀಲ್ ಅವರ ಮಲತಂದೆ, ಫಿಲಿಪ್ ಆರ್ಥರ್ ಹ್ಯಾರಿಸನ್, ಸೆಪ್ಟೆಂಬರ್ ೧೦, ೨೦೧೩ ರಂದು ಹೃದಯಾಘಾತದಿಂದ ನಿಧನರಾದರು. ಓ'ನೀಲ್ ಅವರು ನ್ಯಾಷನಲ್ ಹಾಕಿ ಲೀಗ್‌ನ ನ್ಯೂಜೆರ್ಸಿ ಡೆವಿಲ್ಸ್‌ನ ಅಭಿಮಾನಿಯಾಗಿದ್ದಾರೆ. ಜನವರಿ ೧೧, ೨೦೧೪ ರಂದು, ಓ'ನೀಲ್ ವಿಧ್ಯುಕ್ತವಾದ ಮೊದಲ ಪಕ್ ಅನ್ನು ಪ್ರದರ್ಶಿಸಿದರು ಮತ್ತು ಡೆವಿಲ್ಸ್ ಮತ್ತು ಫ್ಲೋರಿಡಾ ಪ್ಯಾಂಥರ್ಸ್ ನಡುವಿನ ಆಟಕ್ಕಾಗಿ ಜಾಂಬೋನಿಯನ್ನು ಓಡಿಸಿದರು. ಓ'ನೀಲ್ ಇಂಗ್ಲಿಷ್ ಫುಟ್‌ಬಾಲ್ ಕ್ಲಬ್ ನಾರ್ಥಾಂಪ್ಟನ್ ಟೌನ್‌ನ ಅಭಿಮಾನಿಯೂ ಆಗಿದ್ದಾರೆ. ೨೦೧೬ ರಲ್ಲಿ, ಓ'ನೀಲ್ ಅವರು ಜಾರ್ಜಿಯಾದ ಮ್ಯಾಕ್‌ಡೊನೌಗ್‌ನಲ್ಲಿ $೧.೧೫ ಮಿಲಿಯನ್‌ಗೆ ೧೪.೩-ಎಕರೆ, ಎರಡು-ಮನೆಗಳ ಸಂಯುಕ್ತವನ್ನು ಖರೀದಿಸಿದರು. ಇದು ಅಟ್ಲಾಂಟಾದ ಆಗ್ನೇಯಕ್ಕೆ ಸುಮಾರು ೩೦ ಮೈಲುಗಳಷ್ಟು ದೂರದಲ್ಲಿದೆ. ಜುಲೈ ೨೦೨೩ ರಲ್ಲಿ, ಓ'ನೀಲ್ ತನ್ನ ಮೊದಲ ಖಾಸಗಿ ಜೆಟ್ ಅನ್ನು ಖರೀದಿಸಿದರು. == ಪ್ರಶಸ್ತಿಗಳು ಮತ್ತು ಗೌರವಗಳು == ಎನ್‌ಬಿಎ ೪× ಎನ್‌ಬಿಎ ಚಾಂಪಿಯನ್ ಮೂರು ಬಾರಿ ಎನ್‌ಬಿಎ ಫೈನಲ್ಸ್ ಎಮ್‌ವಿಪಿ ೨೦೦೦ ಎನ್‌ಬಿಎ ಎಮ್‌ವಿಪಿ ೧೫-ಬಾರಿ ಎನ್‌ಬಿಎ ಆಲ್-ಸ್ಟಾರ್ ಮೂರು ಬಾರಿ ಎನ್‌ಬಿಎ ಆಲ್-ಸ್ಟಾರ್ ಗೇಮ್ ಎಮ್‌ವಿಪಿ ಎಂಟು ಬಾರಿ ಆಲ್-ಎನ್‌ಬಿಎ ಮೊದಲ ತಂಡ ಎರಡು ಬಾರಿ ಆಲ್-ಎನ್‌ಬಿಎ ಎರಡನೇ ತಂಡ ನಾಲ್ಕು ಬಾರಿ ಎಲ್ಲಾ-ಎನ್‌ಬಿಎ ಮೂರನೇ ತಂಡ ಮೂರು ಬಾರಿ ಎನ್‌ಬಿಎ ಆಲ್-ಡಿಫೆನ್ಸಿವ್ ಎರಡನೇ ತಂಡ ೧೯೯೩ ಎನ್‌ಬಿಎ ರೂಕಿ ಆಫ್ ದಿ ಇಯರ್ ೧೯೯೩ ಎನ್‌ಬಿಎ ಆಲ್-ರೂಕಿ ಮೊದಲ ತಂಡ ಎರಡು ಬಾರಿ ಎನ್‌ಬಿಎ ಸ್ಕೋರಿಂಗ್ ಚಾಂಪಿಯನ್ ಎನ್‌ಬಿಎ ೫೦ನೇ ವಾರ್ಷಿಕೋತ್ಸವ ತಂಡ ಎನ್‌ಬಿಎ ೭೫ ನೇ ವಾರ್ಷಿಕೋತ್ಸವ ತಂಡ ಸಂಖ್ಯೆ ೩೪ ಲಾಸ್ ಏಂಜಲೀಸ್ ಲೇಕರ್ಸ್ ಅವರಿಂದ ನಿವೃತ್ತಿ ಸಂಖ್ಯೆ ೩೨ ಮಿಯಾಮಿ ಹೀಟ್‌ನಿಂದ ನಿವೃತ್ತಿ ಸಂಖ್ಯೆ ೩೨ ಒರ್ಲ್ಯಾಂಡೊ ಮ್ಯಾಜಿಕ್‌ನಿಂದ ನಿವೃತ್ತಿ ಯುಎಸ್‌ಎ ಬಾಸ್ಕೆಟ್‌ಬಾಲ್ ೧೯೯೬ ಒಲಿಂಪಿಕ್ ಚಿನ್ನದ ಪದಕ ೧೯೯೪ ಎಫ್‌‌‌‌ಐಬಿಎ() ಬಾಸ್ಕೆಟ್‌ಬಾಲ್ ವಿಶ್ವಕಪ್ ೧೯೯೪ ಎಫ್‌‌‌‌ಐಬಿಎ ವಿಶ್ವ ಕಪ್ ಎಮ್‌ವಿಪಿ ೧೯೯೪ ಯುಎಸ್‌ಎ ಬ್ಯಾಸ್ಕೆಟ್‌ಬಾಲ್ ವರ್ಷದ ಪುರುಷ ಅಥ್ಲೀಟ್ ಎನ್‌ಸಿಎ‌ಎ()' ೧೯೯೧ ಅಡಾಲ್ಫ್ ರಪ್ ಟ್ರೋಫಿ ವಿಜೇತ ಎರಡು ಬಾರಿ ಒಮ್ಮತ ಆಲ್-ಅಮೆರಿಕನ್ ಸಂಖ್ಯೆ ೩೩ ಎಲ್‌ಎಸ್‌ಯು() ಟೈಗರ್ಸ್ ಮೂಲಕ ನಿವೃತ್ತಿ ಮಾಧ್ಯಮ ೧೯೯೧ ವರ್ಷದ ಅಸೋಸಿಯೇಟೆಡ್ ಪ್ರೆಸ್ ಪ್ಲೇಯರ್ ೧೯೯೧ ಯುಪಿಐ ವರ್ಷದ ಆಟಗಾರ ೨೦೦೫ ಬಿ‌ಇಟಿ ವರ್ಷದ ಕ್ರೀಡಾಪಟು ಸ್ಪೋರ್ಟ್ಸ್ ಎಮ್ಮಿ ಅವಾರ್ಡ್ಸ್ ೨೦೧೨ - ಅತ್ಯುತ್ತಮ ಪ್ರಚಾರದ ಪ್ರಕಟಣೆ ಅಕಾಡೆಮಿ ಪ್ರಶಸ್ತಿಗಳು ೨೦೨೨ – ಕಿರು ವಿಷಯದ ಸಾಕ್ಷ್ಯಚಿತ್ರ (ದಿ ಕ್ವೀನ್ ಆಫ್ ಬಾಸ್ಕೆಟ್‌ಬಾಲ್ ನ ಕಾರ್ಯನಿರ್ವಾಹಕ ನಿರ್ಮಾಪಕರಾಗಿ) ಹಾಲ್ಸ್ ಆಫ್ ಫೇಮ್ ನೈಸ್ಮಿತ್ ಮೆಮೋರಿಯಲ್ ಬಾಸ್ಕೆಟ್‌ಬಾಲ್ ಹಾಲ್ ಆಫ್ ಫೇಮ್ (೨೦೧೬) ನ್ಯಾಷನಲ್ ಕಾಲೇಜಿಯೇಟ್ ಬಾಸ್ಕೆಟ್‌ಬಾಲ್ ಹಾಲ್ ಆಫ್ ಫೇಮ್ (೨೦೧೪) ಎಫ್‌‌‌‌ಐಬಿಎ ಹಾಲ್ ಆಫ್ ಫೇಮ್ (೨೦೧೭) == ಧ್ವನಿಮುದ್ರಿಕೆ == === ಸ್ಟುಡಿಯೋ ಆಲ್ಬಮ್‌ಗಳು === ಶಾಕ್ ಡೀಸೆಲ್ (೧೯೯೩) ಶಾಕ್ ಫೂ: ಡಾ ರಿಟರ್ನ್ (೧೯೯೪) ಯು ಕ್ಯಾನ್ ಸ್ಟಾಪ್ ದಿ ಆಳ್ವಿಕೆ (೧೯೯೬) ರೆಸ್ಪೆಕ್ಟ್ (೧೯೯೮) 'ಗೊರಿಲ್ಲಾ ವಾರ್ಫೇರ್' (ಡೀಸೆಲ್‌ನೊಂದಿಗೆ) (೨೦೨೩) === ಬಿಡುಗಡೆಯಾಗದ ಆಲ್ಬಮ್‌ಗಳು === ಶಾಕಿಲ್ ಓ'ನೀಲ್ ಪ್ರೆಸೆಂಟ್ಸ್ ಹಿಸ್ ಸೂಪರ್ ಫ್ರೆಂಡ್ಸ್, ಸಂಪುಟ. ೧ (೨೦೦೧) == ಚಿತ್ರಕಲಾ == == ಟೆಲೆವಿಷನ್ ಕ್ರೆಡಿಟ್‌ಗಳು == === ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು === == ವಿಡಿಯೋ ಆಟದ ಪ್ರಚಾರಗಳು == == ಬಿಬ್ಲಿಯೋಗ್ರಾಫಿ == ಶಾಕ್ ಅಟ್ಟಾಕ್! (೧೯೯೪) ಶಾಕ್ ಟಾಕ್ಸ್ ಬ್ಯಾಕ್ (೨೦೦೨) ಶಾಕ್ ಅನ್‌ಕಟ್: ಮೈ ಸ್ಟೋರಿ (೨೦೧೧) ಲಿಟಲ್ ಶಾಕ್ (೨೦೧೫) ಲಿಟಲ್ ಶಾಕ್ ಟೇಕ್ಸ್ ಎ ಚಾನ್ಸ್ (೨೦೧೬) == == == ಉಲ್ಲೇಖನಗಳು ==